text:
Relaciona cu tiramento di clapchi:
ORANJESTAD (AAN) – Sr. Kenny Montero, miembro di Cuerpo Policial Aruba (KPA), den entrevista cu nos redaccion, a duna algun informacion y conseho, dirigi na tur esnan cu tin cacho den cas, pa proteha nan durante e temporada aki di tiramento di clapchi.
Señor Montero ademas de polis, ta conoci como un ciudadano cu ta stima bestia, y unda cu tin un animalito na peligro e ta acudi na su rescate of ayudo.
El a menciona cu e oido di un cacho ta hopi mas avanza cu di e ser humano, y e sonido di un clapchi ta zona diez biaha mas fuerte cu loke nos oido ta capta. Nan ta sinti manera un bom ta cay banda di nan cada tanto minuut, cu tiramento di clap.
Logicamente e cacho ta busca un lugar pa sconde y unda pa aleha for di e sonido ey. Por sosode den e momento ey cu un animal ta subi caya coriendo e peligro di wordo atropeya pa un auto of e ta perde.
Esaki ta conta pa mascotanan manera pushi y cacho. E ta aconseha pa tene e mascotanan paden di cas, y laga nan un caminda unda nan ta sinti safe. Cera nan den un camber of wanta nan den baño. Tambe ta bon pa pone musica relahante pa e cachonan. Tempran den dia pone nan haci ehercicio pa nan sinti nan mes cansa pa anochi nan no tin hopi energia pa stress riba e sonidonan duro di clapchi.
E no ta recomenda pa mara cacho ni hinca nan cera den un haula. Mara nan por cuminza lora den cadena y choca nan mes. Si hinca nan den un haula estrecho esey tambe ta trece stress cerca e bestianan. Si no tin otro manera pa haci cu tene un cacho mara, por ehemplo si no tin un cura cera, no mare na su nek.
Polis sr. Montero a señala cu tur hende sa cu nan bestianan mester ta den cura, y dentro di poco mi tin entendi cu KPA ta bay bin cu un “Animal Polis Team”, locual mi a trece na conocimento di un par di hefe caba y mi ta sigur cu nan tine den consideracion, pa implementa e ley mihor, ya cu aworaki e ta laga di desea.


c: text/html

text:
(BioBio).- Merca tin su confianza riba un reunion cu lo desaroya awe, pa discuti e topico di Venezuela, cu obhetivo di haya algun solucion, cu por evita cu e crisis di pais aki,lo por bira un menasa di siguridad pa henter region, documento Mericano cu a wordo manda pa conseho di siguridad di ONU a splica.
Nikki Haley, embahador Mericano na ONU a dirigi e reunion informal di conseho awe, caminda nan lo a discuti e crisis na Venezuela. Sra. Haley a bisa cu e crisis di Venezuela por bira pio ora cu e declaracion di default di e debe externo di Venezuela sali na luz publico.
“Comunidad internacional ta busca pa traha uni, dilanti di e crisis cu ta desaroya y perhudica Venezuela, prome cu crisis bira pio y por bira un menasa pa paz internacional tambe”, mision Mericano a bisa riba un documento cu AFP a haya.
Venezuela ta bibando un crisis severo, despues di tur protesta cu oposicion a desaroya contra Nicolas Maduro na luna di april. Y cu a laga mas di 100 persona morto. Gobierno di Venezuela a reduci tur importacion pa Venezuela, pa evita un posibel stop di e pago, pero situacion ey a laga e pais den un crisis grave di cuminda y medicina.
Venezuela ta cerca di un default pasobra nan a paga cu retraso e bono di su empresa PDVSA. Awor Venezuela ta purba di restructura y refinancia su debe di 150.000 miyones di dollar.
Durante e ultimo 6 luna mas di un miyon y mey di Venezolano a huy, pa haya refugio na Colombia, y otro pais di region sur, documento Mericano a splica.
Grupo di pais cu ta bisiña di Venezuela no tin recurso, ni capacidad pa yuda e cantidad di hende, cu a huy como desplasa pa otro pais y cu ta laga nan como hende hopi vulnerabel dilanti di delitonan como trafico di hende y explotacion sexual”, Merca a splica.
“Economia na Venezuela ta cay rapidamente y e situacion di Venezuela lo bira pio, specialmente cu e pais aki den riesgo di cay den un default di su debe”, Merca a bisa.
Tur integrante di conseho lo tende varios discurso di banda di Luis Almagro, secretario di UNU, y di Zeid Ra’ad al Hussein, comisionado di ONU pa Derecho Humano, Julio Henríquez, coordinador di ONG Foro Penal y Joseph Donnelly, di organisacion catolico Caritas International.
Merca tabata purba di invita e grupo di Lima pa e reunion aki, cu ta integra pa 12 pais di Latino America y Canada, pero finalmente e grupo aki a dicidi cu no tabata un bon idea pa nan participa den reunion aki, diplomatico anonimo a bisa. Grupo di Lima a solicita hopi biaha na hefe di ONU y sistema di nacion uni pa duna atencion na crisis na Venezuela.
Haley a pidi na conseho pa centra nan discusion riba Venezuela, despues di un reunion cu a tuma luga na luna di mey.
Te awor e conseho ta bisa cu e grupo di organisacion regional ta e grupo mas indica pa purba di resolve e crisis aki.

robotstxt: allowed

filter: keep


text:
Mi nomber ta Zobaida Baroud y aproximadamente 20 aña pasa mi a muda for di hermana isla Bonaire pa Aruba. Desde mi yegada aki na Aruba mi a lanta mi propio negoshi mirando cu comercio ta den sanger di mi famia. Despues di tin mi propio negoshi mi a dicidi di bay traha na e scol di medicina aki na Aruba, esta Xavier University School of Medicine, un trabou cu mi a eherce pa 10 aña.
Durante transcurso di e añanan cu mi tin ta biba na Aruba mi a topa hopi reto cu a ponemituma e decision y posicion den cual mi ta awor: Forma parti di e partido nobo, e Plataforma Nobo, POR, segun Zobaida Baroud.
POR, manera su nomber mes ta bisa ta para pa Pueblo Orguyoso y Respeta. Puntonan cu ta di suma importancia den mi bida mescos cu principionan. Aruba ta disfruta di un comunidad di diferente cultura y nacionalidad cu hunto y cu respet mutuo ta forma e forsa di e isla.
Algo cu desde chikito nan a inculca den mi.
Dor di ta un ex miembro di Lions Club di Bonaire y trahando cu e Universidad mi tabatin e oportunidad di sirbi nos comunidad alcansando diferente ciudadano den tur ramo y edad.
Mas cu tur nos por a alcansa esnan cu ta mas vulnerabel den nos comunidad. Personanan cu menos priviligio y oportunidad.
Nos a bishita fundacionnan, Casa Cuna, Imeldahof, nos Comunidad, Stroke Foundation y hopi otro lugar, mucho pa menciona. E experencia aki a habri mi wowonan pa cu kico ta biba den nos comunidad y cu no tur cos cu ta briya ta oro, Baroud ta splica.
Mi encuentro cu e hobennan di awendia ta loke mas a impactami, den varios caso por a mira cu nos balornan ya no t’ey manera antes. E hoben hopi biaha no tin e atencion ni e oportunidad pa por desaroya den un ambiente sigur y cu guia adecua. Esaki semper a keda un meta den mi bida. Por alcansa e hobennan aki y brindanan e oportunidad cu nan mester, duna nan e man cu lo percura cu nan no cay den man di criminalidad y motivanan p’asina nan por alcansa nan potencial den bida. Esaki ta mi rason pa tuma e reto como un ser femenino y subi un partido politico cu den su programa ta boga pa e mesun ideanan aki, Zaboud ta mustra.
Mi a haya mi mes den e vision, e programa y e candidatonan di POR. Como un team nos lo por trece e cambio aki na unda nos hubentud ta central y e millennials ta nos futuro. Nan mester di nos apoyo. Delincuencia den nos hubentud ta halto y mester ta un punto cu mester wordo atendi mas pronto posibel.
Bishitando barionan den mi campaña electoral mi a conoce hobennan cu a habri nan porta di cas y nan curason contandomi cu nan bida ta rondonan di actonan contra ley, pero nan ta opta pa busca un miho futuro. Ta haci dolor pa mira esaki unda algun di nos hobennan cu en bes di pensa riba nan futuro ta pensa pa haci malo y esaki dor cu no tin un guia sea na cas of rond di nan, Zaboud ta remarca.


text:
Teaser titel:
Pèrkurá pa bo tambe t’ei!
Teaser tekst:
Un di Kámara di Komèrsio i Industria di Kòrsou su metanan prinsipal ta pa representá e interes general di e sektor komersial kompleto i pa hasi tur loke ta na su alkanse pa ta na servisio di e sektor empresarial na Kòrsou. Di e manera aki tambe na momentonan apropiá Kámara di Komèrsio ta sirbi komo portabos di sektor privá di Kòrsou den kontaktonan ku sektor públiko (gobièrnu) i ku komèrsio internashonal. Ophetivo adishonal di Kámara di Komèrsio ta pa promové e sektor komersial lokal, tantu aki i eksterior.


text:
Vakantie Kamp organisa pa IBiSA ta start 7 di JULI
Temporada di aña escolar ta yegando su final y ya caba Instituto Biba Saludabel y Activo, IBiSA tin su programa di vacacion cla pa ofrece na nos muchanan. E ‘vakantie kamp’ cu anualmente ta wordo organisa den luna di juli ta tuma lugar na tres localidad, cu ta San Nicolas, Sta. Cruz y Noord. Inscripcion pa participantenan na e ‘vakantie kamp’ a habri y ta posibel pa inscribi te cu dia 4 di juli 2014. E ‘vakantie kamp’ ta un actividad cu ta wordo organisa door di Ministerio di Deporte, ASU y IBiSA. Por inscribi na: Sport Center San Nicolas for di 8’or di mainta te cu 7’or di anochi. Tambe ta tuma inscripcion na Centro Deportivo Libertador Betico Croes (Sporthal) na Sta. Cruz, for di 8’or di mainta te cu 4’or di atardi. Y oficina di IBiSA situa na Frankrijkstraat 1 tambe ta habri pa inscripcion for di 8’or di mainta pa 4’or di atardi. Un mayor of voogd di e mucha mester pasa personalmente pa inscribi, pa cual ta pidi un copia di carchi di AZV di e mucha y e pago na momento di inscripicon. Costo di participacion na e ‘vakantie kamp’ ta Afl. 25,- pa 1 mucha. Pa 2 mucha di e mesun famia e ta bira Afl. 40,-. Mientras cu pa 3 mucha (yiu) di e mesun famia e participacion ta Afl. 60,-. E costo di participacion ta pa mucha pa siman. 3 siman di ‘vakantie kamp’: E prome siman di ‘vakantie kamp’ ta habri na Sport Center San Nicolas for di dia 7 pa 11 di juli 2014. Y e persona di contacto pa informacion ta sr. Willy Willems, cu ta localisabel na telefoon 584-8903. E di dos siman di ‘vakantie kamp’ ta tuma lugar na Sporthal na Sta. Cruz y ta for di 14 pa 18 di juli 2014. Mientras cu e di tres y ultimo siman e ‘vakantie kamp’ ta na Compleho Deportivo Frans Figaroa na Noord y ta for di 21 pa 25 di juli 2014 . E persona di contacto pa duna informacion di Sta. Cruz y Noord ta sra. Jacqueline Ponson-van Putten y ta localisabel na telefoon 582-4987. E orario di e tres siman di ‘vakantie kamp’ ta for di 8’or di mainta pa 1’or di merdia. Pa area di Sta. Cruz por yama tambe na oficina di ASU na telefoon 585-4067. Programa di ‘vakantie kamp’: Durante e tres siman di ‘vakantie kamp’ e muchanan ta haya un programa organisa y varia di cual ta encera ‘Deporte y Movecion’ tur dia. Tambe tur mucha ta ricibi 1 sandwich, 1 juice y 1 fruta pa dia. Den e siman tambe tin un biaha cu nan ta bay lama of piscina. E programa di ‘vakantie kamp’ ta dirigi pa mucha muher y mucha homber for di 6 te cu 14 aña. Y ta acepta te cu participacion di 100 mucha pa localidad/siman. IBiSA ta invita mayornan pa incribi nan yiu(nan) trempan pa sigura nan participacion na e ‘vakantie kamp’ 2014. Pa mas informacion por tuma contacto cu e personanan di contacto menciona ariba.


text:
E atletanan di Brazil Taekwondo Stichting ta cla pa e Surinam Open y a biaha for di diaranson caba. Tur aña e Surinam Open ta ariba e programa di Brazil Taekwondo Stichting y ta bay participa cu e team di Train Hard Fight Smart.
E biaha aki Lixjandra Bello a drenta cu e reto di competi na e eventonan internacional. Aña pasa Lixjandra Bello a haci su debut na Corsou na e TK5 y na luna di Februari na e TK5 di Surinam. Awor e ta bay participa den su categoria na Surinam y e mester demonstra cu e ta cla pa e reto nobo aki. Mama y coach Dianne Ponson ta all out cu su yiu y a hinca tur su confiansa den e team di Train Hard Fight Smart cu a forma Lixjandra Bello pa e ta na unda e ta awe. Lixjandra Bello ta un hoben atleta cu un futuro briyante su dilanti si e sigui asina.
Apart di Lixjandra Bello nos tin e rumannan Klabér cu tin añas caba ta suta na Surinam y a logra trece varios premio pa Aruba.
Aaron Jacobs coach di Brazil Taekwondo Stichting y e team completo ta desea e team cu a biaha pa Surinam tur exito.


text:
Esaki ta un di e rasonnan cu mi a dicidi cu ta basta, mester por bin un cambio den nos maneho di e fondonan di deporte y e prioridad cu mester wordo poni na nos hubentud. No por ta cu awe na aña 2017 ainda mi tin cu para mira
Day: September 11, 2017
A registra 4 morto…. 4 Barco di turista lo busca hende na Sint Maarten
Ricardo Croes a habri e caha di donacion pa Pasadia Briyo di Solo
Parlamentario Melvin Tromp – Lider di MEP ta papia di integridad, mientras lo tin cinco ‘pedofiel’ riba su lista
Parlamentario Marlon Sneek, lider di fraccion di AVP – “Evelyn e mesa ta na brug nobo, yega!”
Hipólito “Eddy” Ras (POR): Mehora e ley y facilidadnan di leerplicht lo duna leerplicht su luga pa cual e a wordo implementa den enseñansa
Kiwanis Club of Aruba a instala miembronan y entrega reconocemento special
Topaz a celebra den grandi yegada di luz di caya
Danki na fondonan ricibi ‘Stimami Sterilisami’ lo cubri gastonan completo di sterilisacion pa fundacionnan
Partido RAIZ ta señala, Boramento? Ni pa gas, mucho menos pa gana voto
“Nos no mester bay leu pa haya contesta riba e pregunta si: “Boramento pa gas lo tin consecuencianan irevocabel pa nos isla?” Mundialmente, mescos cu den nos propio Reino Hulandes, organisacionnan ta luchando incansablemente contra e explotacion di nos naturalesa pa saca recursonan natural - cu no solamente ta cabando, sino


text:
Den cuadro di promove transparencia y comparti mas tanto informacion cu comunidad, e departamento di recherchenan encarga cu ladronicia domestico a emiti cifranan di e prome kwartaal di aña 2017, pues specificamente e lunanan januari, februari y maart 2017.
Den esey a detene no menos cu 35 sospechoso.
Na luna di januari a detene 5 sospechoso relaciona cu ladronicia den casnan. A detene 1 sospechoso den caso di ladronicia na La Granja, otro sospechoso den un investigacion den casino y 3 sospechoso relaciona cu e proyecto “Paisano” pa ladronicia den casnan situa den area di Safir, Esmeralda y Palm Beach specificamente. Tur ta casnan cu ta huur cu turista pa pasa vakantie.
Relaciona cu e cifranan presenta, ta tuma nota cu a haci 2 “huiszoeking”, tanto na un cas na Opal y otro na Bushiri. Na tur a interoga 15 sospechoso relaciona cu e casonan andando y e recherchenan a traha 23 proces-verbaal di “bevindingen”. A scucha 4 testigo den e casonan aki. Den luna di januari, e recherchenan a presenta 6 “dossiers” na Ministerio Publico, cla pa manda Corte pa Hues atende den caso penal. Ta trata di casonan conoci como Crox, Hagemeyer, LG Smith, Ronde Klipweg, Savaneta y Sividivi.
Na luna di februari, a detene 13 sospechoso. Ta trata di 2 sospechoso den e investigacion di Esquire, 2 sospechoso di hortamento na Jan Flemming, 1 sospechoso pa hortamento den Beatrixstraat y 8 sospechoso di un grupo di ladron di alcohol, cu ta sospecha di a horta na Pepia Est, Casa Vieja y Kong Wong.
Na tur a efecta 12 “huiszoeking” na Rooi Congo, Caya St. Lucia, Bernhardstraat, Jam Flemming, Papilon, Moko Minimarket, Caya Jose Geerman, Mira Mar Rum Shop, Cura Cabay Supermarket, Sero Patrishi, Bubali y na Suin Sang Supermarket.
A interoga 23 sospechoso, a prepara 33 proces-verbaal “bevindingen” y a scucha 2 testigo.
Na luna di februari a entrega 1 dossier na Ministerio Publico, relaciona cu e caso di Sabana Liber.
Pa loke ta trata e cifranan di luna di Maart, a detene 17 sospechoso, di cual 3 sospecha di a horta na Boardwalk Hotel y Aruba Blue Village. A detene 1 sospechoso di ladronicia na Club Arias, 1 sospechoso di Dennis Bar, 2 sospechoso cu a horta na Hagemeyer, 2 sospecha di a horta na Sero Alejandro, 6 sospechoso di a horta den SAMS y 1 sospechoso di a horta den Gasa International.
Relaciona cu e casonan aki, a efectua 7 “huiszoeking” na Yucuri, Macuarima, Monserat, Aliviostraat, Balashi y na e warehouse di Pacifico Supermarket. A interoga 25 sospechoso, a traha 24 proces-verbaal “bevindingen”, a scucha 1 testigo y na final a entrega 3 “dossiers” na Ministerio Publico pa e casonan di Taat’s, La Granja y Esquire.
Di e forma aki por nota cu e ekipo di Polisnan investigativo tin mannan yen cu casonan andando. Ta obvio cu sospechosonan ta sigui purba, pero tambe ta obvio cu un cantidad di nan ta cay mesora den man di husticia pa responde pa nan actonan dilanti Hues. E mensahe di Polis na e hobennan aki ta: Crimen NO ta paga!


text:
Kon bo ta haña un bon kachó di vigilansia.
Lokual ku nos tur ke ta un bon kachó di vigilansia. Sigur den un komunidat kaminda tin hopi atrako i kriminalidat nos ta sinti nos safe ku un kachó ku ta tira bista pa nos i ku ta defendé nos ora ta nesesario.
Nos ta mira hopi kachó ku a keda kumprá pa kumpli ku e funshon aki. Pero e pregunta ta keda “kon útil un kachó ta si bo tin e mará na un kadena henter dia òf den un hòki será”.
Laga nos ban wak e bentahanan i e desbentahanan. I tambe e motibu dikon ta mara mayoria kachó.
Bon mirá mi ta mira solamente 2 bentaha dikon lo tin ku mara un kachó. Pero e bentahanan aki ta kai afó na e momento ku bo mira e desbentahanan di e maramentu di un kachó.
Un bentaha ta ku e kachó ta obligá di vigilá bo tereno miéntras e ta riba dje. E no por hala kita sin mas. Esaki ta algu ku bo por evitá si bo sera bo portanan di kura lokual ku lo tin komo konsekuensia ku e por vigilá bo lugá mihó.
E di dos bentaha ta ku e no por kibra kos mas den bo kura. Pa nos por skrudiñá esaki mihó nos mester bai un tiki bèk den tempu. Ora e kachó chikí bin den famia e ta chikí ainda i e daño ku e ta hasi ainda nos ta mira komo algu kiut i e daño ta chikí. Nan sa kou riba un slòf ku nos a lubidá pero mayoria bia e ta keda te ei. Despues ta bin e siguiente 2 fasenan. E djentenan ta kambia i pubertat. Ora e djentenan ta kambia e ta sinti doló. Pa e suavisá e doló aki e ta bai kou. Bo por evitá mas daño dor di dun’é hopi kos ku e por kou riba dje. Wesunan spesial pa kachó kou riba dje ta traha bon pero lokual ku tambe ta traha masha bon ta koko ku e por pluma saka for di otro. Kambia su kos di hunga ku regularidat pa e no fada di dje. Serka un kachó ta meskos ku serka un mucha. Si bo laga bo Nintendo sin limitashon na disposishon di bo yu lo bo ripara ku despues di tempu e no ta mishi mas kuné pasobra e konosé di paden i pafó.
Na e momento ku mara e kachó, mayoria bia ta durante su pubertat. E kachó a bira drùk, e ta bula, hunga brutu, ta koba bo matanan saka, ta kou bo sistema di drep kibra òf e ta ranka paña for di waya. E promé bia ku e kos ei pasa, bo ta pensa ainda “Ai ta kos ku por pasa” pero e di 2 bia ku bo kura ta ruiná si ta fada bo mes. Komprendibel, sigur ku si, pero ta importante pa wak dikon e ta hasié. Bo tin un kachó yòn den bo kura ku ta pata pata di energia. E kachó ta keda den kura, ku mirando nos klima ta algu ku por. Pero na dado momento e konosé kada un rama di yerba for di su kabes i e ta kuminsá kansa. E kachó ta buska kos pa e entretené su mes kuné i tur e kosnan ariba menshoná ta kosnan pa e entretené su mes ku nan. E no ta mira nan komo kosnan importante sino komo kosnan sumamente atraktivo ku ta waya den bientu. Realisá bo mes ku ta fasenan di bida ku ta pasa i ku bo mes por kambia dor di ofresé bo kachó kosnan ku ta stimul’é i dor di siñ’é komportashon deseá… Solo so ta Sali pòrnada. Kue un mucha chikí mare un dia riba un stul i bo sa ku bo por spera desaster. Sea inventivo i ofresé otro estímulo. Dun’é su kuminda den un bala di hunga pa asina e tin ku hasi esfuerso pa e yega n’e. Bai un kurso kuné pa e por hasi uzo di su kabes, bai landa ku nan òf keiru ku nan. Kachó ku konosé e komandonan ta kachó ku bo por kontrolá mihó. Training ta reforsá bo laso kuné i ta duna trankilidat den bo kas.
Bon awor e bentahanan di un kachó ku ta kana los den kura.
Hopi bia mi ta haña e pregunta, bo por hasi un bon kachó di vigilansia di mi kachó…
Un kachó mester di algun kos pa e por bira un bon kachó di vigilansia.
Na promé lugá e mester di stabilidat. Un kachó ku angustia no ta un kachó ku tin e kurashi pa aktua na e momento nesesario. Un kachó ku no a kustumá ku hende rondó di dje lo tin miedu di hende i lo keda na un distansia ora di grita pero lo kore limpi bai ora e sinti ku tin preshon riba dje si e hende ke aserk’é. E heroismo ku el a demostrá na promé instante ta disparsé un be. Un kachó ku miedu òf agresivo por bira un problema pa bo mes famia i pa bo bishita deseá. E kachó por bira pa motibu di su miedu inkonfiabel anto esei ta nèt lokual ku bo no ke. Bo no tin nada na un kachó ku ta agresivo kontra di bo i bo famia. Bo ke pa e defendé abo i bo famia, den tur okashon. Ke men…Sòru pa bo famia forma un laso ku bo kachó dor di hunga kuné, dun’é bon kuminda manera mester ta, mantené salú i dun’é un lugá den bo famia. Siña bo kachó na un manera trankil ku sierto kos ku e no konosé no ta kos di tin miedu di dje. Tur e kosnan aki ta duna bo kachó konfiansa den su mes i esaki ta pone ku lo e aktua tambe for di e konfiansa propio aki pasobra e ta haña e kurashi pa e aktua. Bo ta haña lealtat inkondishonal di dje.
Un kachó mester di espasio pa e por drenta akshon i defendé bo. Si e ta mará òf den un hòki e no por hasi nada pa bo. Un kachó por grita un ratu pero e ladron por kana pasa na distansia di dje pasobra e kadena ei tin su limitashon i e ladron ta kalkulá esaki masha fásil. Mas leu ku e kadena e no por yega, ni maske kon peligroso e parse. Mi pregunta ta keda semper…Kon e por defendé bo si bo tin e mara? Su úniko funshon ta grita ora hende subi bo tereno pero ku e erko òf fèn sendé ku ta saka zonido bo no ta ni tendé grita i promé ku bo sa nan ta pará bo dilanti. Si bo kachó ta los den kura e ladron lo pens’é algun bia i lo preferá di bai un kas kaminda ta mas fásil p’e.
Personalmente mi ta pro pa tene kachó paden den bo kas. Lo mi splika dikon. Un kachó ku ta drumi paden no ta un kachó ku por keda venená, òf hòrtá i e hende straño no por inkalkul’é bon. E no por mira kiko tin na e otro banda di e porta..Na mi pareser e kosnan pafó ta djis material i lo mi preferá e defensa pa mi i mi famia paden pasobra mi ta balorá nan mas. Mi ta komprondé ku esaki no por ta posibel serka tur hende. Mi ta kere si ku ta importante pa laga bo kachó drenta kas de bes en kuando. Dikon? Un kachó ku nunka no tabata tin mag di drenta lo no drenta tampoko ora esaki ta nesesario. Lo e keda pará pafó miéntras e atrakadó ta tene un arma na bo kabes, puramente pasobra nunka bo no a siñ’é ku e tin mag òf pasobra ku regularidat a straf e ora el a drenta.
Un otro punto importante…Edat. Un yu di kachó no por vigilá, ta un bebi e ta ainda. Ba yega di mira un bebi ku por uza un arma? No mi tampoko…E kachó por vigilá ora e ta adulto. Despues ku el a hasi 2-2,5 aña lo bo ripara ku su aktitut ta kambia. Hopi bia bo ta nota despues di un aña ku nan a kuminsá ta wak kas pero ora nan ta adulto nan ta haña mas stabilidat i por mas. Mentalmente e ta mas fuerte i por aktua mihó. Nan tin e den nan sanger, nan tin e pa miónes di aña kaba. E funshon di vigilá ta algu ku nan a heredá for di nan antepasadonan. Esei no ta algu ku bo tin nodi di hasi masha kos p’e. Solamente bo tin ku sòru pa e sirkunstansianan ta bon:
Un kachó salu i ku e bon nutrishon e tin energia pa por defendé bo.
Un kachó stabil tin e kurashi pa defendé
Un kachó los den kura por defendé bo
Un kachó ku ta skucha bon bo por dirigí
Bo ta mira ainda bentaha den un kachó mará? Ami apsolutamente ku no…
©Rescueracao, translation Denice Bezemer. Like our Facebook page.


text:
E psych sheet pa Campeonato Arubano 2016 ta cla pa download. Psych Sheet Campeonato Arubano 2016
Pa medio di esaki directiva di Aruba Dolphins ta invita mayornan pa asisti na un reunion diahuebs 19 di mei 2016 pa 5.30 na Pisina Olimpico Roly Bisslik caminda lo duna informacion tocante e viahe e aña aki pa e competencia…
Despues di un weekend largo di competencianan e resultado di Stingray Challenge 2016 ta cla pa download. Pabien na tur landador cu a drecha tempo, gana medailla y kibra record. Complete results Stingray Challenge 2016 Individual Scores Stingray Challenge 2016…
E psych sheet pa Stingray Challenge 2016 ta cla pa download. Psych sheet Stingray Challenge 2016
E invitacion pa Campeonato Arubano 2016 ta cla pa download. Summons Campeonato Arubano 2016
E invitacion pa Stingray Challenge 2016 ta cla pa download. Summons Stingray Challenge 2016
Pa e siman di 2 pa 6 di mei 2016 lo tin un adaptacion di schedule di training pa Age Groups. E training ta diamars, diaranson y diabierna di 8.30-10.00 di mainta. Atardi no lo tin training !!! Please tene bon cuenta…


text:
ORANJESTAD(AAN): Hopi te awe ainda ta yame Pader Lampe, probablemente pa respet, pa cariño of kisas pasobra nan no ta consciente cu Misa Catolico a expulsa Dr. Rudy Lampe como sacerdote for di hopi aña pasa caba. Den fin di siman, pa nan Resumen di Aña, e matutino Extra di Corsou a dedica tres pagina na un entrevista exclusivo cu Minister Dr. Rudy Lampe.
Den e entrevista na final, el a duna Extra un primicia, indicando cu awor si e ta los di pasado, los di su bida sacerdotal y ta cuminsa un bida nobo, el a haya un pareha Mexicana y ta formalisando su relacion den e dianan aki.
Esunnan cu ta sigui Prensa di Corsou a keda sorprendi pa e anuncio aki, pasobra no obstante e hecho cu Lampe a scoge pa politica, toch hopi hende ta sigui mire como Pastor y como tal no por casa y/of tin un pareha.
Dr. Rudy Lampe a conta Extra na Curaçao, cu el a lamenta masha e decision di Obispado di Willemstad, pa a expulse di e forma aki, aplicando e castigo di mas pisa cu ta existi den religion Catolico. E ta bisa cu na Aruba el a yega di tende di casonan di Pastor cu a comete pedofilia, otro cu a malversa como 100 mil Florin di misa, nan a pidi pordon y a djis sigui cu nan funcion.
Den caso di Dr. Rudy Lampe, kende a studia teologia y como tal ta docente na scol tambe, el a haya un expulsion ‘masha pisa’, cu ta encera cu e no por haci misa mas y riba dje, a prohibi’e di drenta of traha na cualkier scol Catolico.
Na aña 2013, ora Papa Francisco a asumi e puesto Papal, el a haci un intento mas pa nan habri su caso. Misa Catolico a dicidi na aña 1983 cu no ta permiti pa Pastornan ta involucra den politica, di ningun forma.
Na Aruba, Diosesis di Willemstad, bao unda Aruba ta resorta, a pidi Lampe pa scoge un di dos y ora el a opta pa no laga politica, a expulse di titulo sacerdotal.
A purba apela e decision, pero nada.
Papa Francisco a medio habri un porta pe, pero tabata depende di conseho di Obispo di Willemstad. Y aki ta unda Monseñor Luis Antonio Secco di Corsou a duna un conseho negativo, haciendo tambe cu a cera su caso pa semper y cerando porta pa nunca mas e bira un Pastor. E Obispo den su conseho na Vaticano a bisa cu e no ta sinti cu Rudy Lampe no a demostra señal di conversion ni tampoco arepentimento.
E decision aki sin duda tabata un sla duro, no solamente pasobra e no por lesa bijbel mas den misa, no mag parti sant’ hostia, no por haci misa, ni nada, tambe a prohibi’e di drenta schoolnan Catolico. El a conta e corant di Corsou cu ta di su salario di docente na Universidadnan dunando teologia e tabata biba, pues e nunca a cobra salario di Pastor ni for di Gobierno di Aruba y ni for di Obispado. Cu e no por a eherce su trabao mas como docente, a resulta den un sla financiero duro pe.
BIDA NOBO:
Pero awor, mirando cu Pastor e no por bira nunca mas, el a dicidi pa cambia su bida. E mester crea un identidad nobo pa kita for di e imagen cu e ta un Pastor. Den su palabra el a considera cu e mester laga los di pasado, los di e bida di Pastor y crea un bida completamente nobo. Entretanto el a conoce un pareha Mexicana, cu kende e ta hibando un relacion.
El a duna e primicia cu den e dianan aki di fiesta, el a cera un “geregistreerd partnerschap” cu su pareha, como solidaridad pa esunnan cu no por casa.
E mandatario a prefera di no divulga nomber di su pareha ainda ni tampoco duna fecha cu e lo drenta e relacion oficial via Notario.
CARERA POLITICO:
Dr. Rudy Lampe a inicia su carera politico participando na eleccion pa prome bes na aña 2005 y e tempo ey a logra no menos di 2.334 riba su nomber. Esey tabata su salida record y nunca mas el a logra sobrepasa e logro ey. Den eleccion di aña 2009 el a cay den voto te na 1360 voto individual.
E trend di caida a sigui den eleccion di aña 2013 unda el a produci 613 voto pa su mes. Den e ultimo eleccion cu RED a logra crece atrobe, e mes a logra menos voto atrobe, solamente 466 voto riba su nomber.
Ironia di bida ta cu tempo Rudy Lampe a haya 2.334 el a bira Parlamentario y awe cu el a haya solamente 466 voto, el a bira Minister di Enseñansa. E votegetter di RED e eleccion aki tabata Ricardo Croes cu 3359 voto riba su nomber.


text:
by LocoGamer | Jan 15, 2018 | Handheld, Nintendo, Top NewsThe Pokemon Company a laga sa cu Detective Pikachu pa 3DS lo yega Europa y Merca dia 23 di maart e aña aki. E ta un wega hopi anticipa entre Pokemon fans y a sali caba aña pasa na Japon. E compania a release un trailer nobo tambe pa Detective Pikachu, y den e trailer...
by LocoGamer | Jan 11, 2018 | Nintendo, Top NewsSo, despues di mas cu un siman yena cu hints. Ayera Nintendo a live stream nan prome Nintendo Direct pa 2018. E tabata un Mini Direct pa Nintendo Switch unda nan a highlight tur e weganan cu ta saliendo riba e Switch den e prome quarter y un par di e di dos quarter di...
by LocoGamer | Nov 15, 2017 | Nintendo, Top NewsPokemon Ultra Sun and Moon ta casi yega, y awe Nintendo a release un teaser nobo unda nan ta show untiki di e Pokemon, Necrozma, y kico mas e por haci den e wega. Pa esan cu no sa, Necrozma ta un psycic-type legendary cu ta wordo introduci den Ultra Sun and Ultra...
by LocoGamer | Oct 23, 2017 | Nintendo, Top NewsNintendo a pone un infographic riba nan Facebook unda nan ta mustra tur nan major release pa e aña aki te cu e prome quarto di 2018. Check e out akibou. Tin di e weganan aki a sali caba mane Metroid: Samus Returns (3DS), Pokken Tournament XD (Switch) y e Ubisoft...
by LocoGamer | Aug 30, 2017 | Nintendo, Top NewsE official Nintendo Twitter account a laga sa cu nan lo termina 3 di nan servicionan cual ta e TVii (Wii U), Wii U Chat y tambe e Miiverse (Wii U y 3DS). Tur tres di e servicionan aki lo yega nan fin dia 8 di september. [任天堂HP]『Miiverse』『Wii U Chat』『Nintendo...


text:
“Awe mi ta aki pa papia riba un proyecto hopi importante pa comunicacion y desaroyo di Arua. Un proyecto cu ta esun di mas grandi cu pais Aruba a conoce te awor”, Prome Minister Mike Eman a bisa den conferencia di prensa dialuna mainta.
Presente tabata Minister di Infrastructura Benny Sevinger, Director di DOW ing. Marlon Croes y henter e team cu a prepara e proyecto aki for di investigacion, diseño te na e financiamento.
Watty Vos Boulevard ta un di e cuatro proyectonan cu e dos Gabinetenan Mike Eman a bin ta trahando riba nan e ultimo 7 añanan. Proyectonan cu a wordo inicia mas di 30 aña pasa bou di diferente Gobierno. Ta papia aki di Watty Vos Boulevard, Green Corridor, Expansion / Renobacion Hospital y Haf di carga nobo na Barcadera.
“Pa hopi aña nos a bin ta trahando rib’e desaroyo di un proyecto den comunidad cu ta conoci como “ringweg”, un caminda cu ta pasa rond di Oranjestad pa facilita e trafico cu na e momentonan aki ta congestiona”, el a bisa.
Na varios ocasion a splica cu e conexion entre aeropuerto y e zona hotelero, mirando cu haf di carga pa Barcadera a keda cla, t’asina importante cu e caminda mester cana paralelo cu esun di Green Corridor cu ta yega te San Nicolas. Intencion di e conexion aki ta cu esnan cu ta bahando di San Nicolas pa bay traha na hotelnan, ta pasa pafo di e ciudad di Oranjestad.
Ta nifica cu turistanan cu sali for di aeropuerto den forma rapido ta yega nan hotel pa por cuminsa disfruta di nan vakantie y e containernan cu ta sali for di Barcadera, ta haci uzo di Watty Vos Boulevard pa yega nan destino.
“Esaki ta nifica cu e congestion cu ta experencia riba L.G. Smith Boulevard, ta mengua,”Prome Minister a bisa
Mirando grandura di e proyecto aki, no ta papia di un “ringweg”mas pero di un infrastructura total cu ta bay duna contenido na dimensionnan di desaroyo nobo pa pais Aruba.
Den esaki a inclui un desraoyo importante di renobacion di areanan hopi importante pa pais Aruba, manera den e barionan di Ponton te cu Noord. E ta algo similar manera cu ta sosode na Pos Chikito y Savaneta cu Green Corridor. Rond e area di hotel tambe lo mira henter un renobacion, kedando hopi mas bunita, acesibel, structura y placentero pa e ciudadanonan cu ta bishita e area aki. Awo t’asina leu cu, segun Prome Minister a informa, e trabounan ta cuminsa fin di e luna aki bou guia di e compania Mota-Engil.
“E ta bay ta un inversion sumamente grandi cu ta bay yuda inyecta den economia pa creacion di trabou y stimulacion di economia”, el a bisa.
Prome Minister Eman a sigura cu e procesa encamina tabata uno hopi independiente, guia pa un comision consistiendo di profesionalnan independiente cu a percura pa e seleccion a cana di forma independiente y yuda pa Waterrijkstaat, garantisando sostenibilidad di e proyecto pa pais Aruba.
“Minister Sevinger por ta contento y orguyoso di a guia e proyecto di mas grandi cu Aruba a yega di realisa riba tereno di infrastructura. P’esey nos ta contento pa anuncia cu e financiamente y parti tecnico ta cla, y contract a wordo firma”, Minister Eman a conclui.


text:
Bou di e lema: “Nos a refresca nos hotel. Awor refresca bo bista,” Hilton Aruba Caribbean Resort & Casino a organisa un serie di tremendo evento di desayuno, invitando hefenan di varios compania local prominente pa refresca nan bista riba e propiedad, despues di renobacionnan extensivo.
E evento tabata parti di e Siman di Benta di Las Americas, unda cu ekiponan di benta di Hilton na Merca, Canada y Latino America a subi caya pa reuni cu clientenan nobo y existente, cu e meta di conecta cu nan y comparti tur e tremendo cosnan cu ta pasando na nan resortnan.
Ambos evento di desayuno a tuma lugar na cuminsamento di maart y a ricibi representantenan di comercio Arubano.
Invitadonan a wordo invita pa un tour exclusivo di e resort di 357-kamber, y un desayuno na su restaurant ganador di premio culinario, Sunset Grille.
E recien renoba Hilton Aruba Caribbean Resort & Casino tin un imagen completamente nobo cu ta conecta cu e propiedad su historia rico y ta mescla cu un estilo di bida moderno di playa cu ta pas cu e biahadornan sofistica di awendia.
E diseño nobo ta un homenahe respetuoso n’e architecto original di e resort, Morris Lapidus, kende a forma hopi di loke awor ta un diseño iconico di hotel.
E concepto di e renobacion tabata pa mantene e vision original, y aumenta esaki, celebrando Aruba su playa bunita, su santo manera sucu blanco y su brisa signatura, como tambe sostene e maraviyanan natural cu mueble , materialnan y texturanan contemporaneo.
Mientras cu nan tabata n’e resort, e invitadonan a wordo introduci na un prijs special di hende local.


text:
Durante e campaña pa eleccion 2017 constantemente por a tende for di boca di varios di e habitantenan di e casnan social cu nan ta eternamente agradecido na Mike Eman, kende supuestamente lo a percura p’e habitantenan aki por ta dispone di un cas social pa nan por biba aden hunto cu nan famia.
Un biaha mas esaki ta un di e tantisimo mentiranan di Mike Eman, ya cu ta FCCA ta e instancia oficial cu a base di pioridad ta otorga e casnan aki na esnan cu berdaderamente ta den necesidad pa haya un di nan.
Fuera di esey, e casnan social no a wordo regala n’e habitantenan, pero tur luna nan tin cu cumpli cu nan obligacion di pago di huur. Pues Mike Eman no ta paga ningun debchi na huur di e casnan aki!
Casnan social rond Aruba
Pues ta increibel cu Mike Eman tin e curashi di declara algo semehante, ya cu den pasado ta un paar di cas social e Gobiernonan di AVP a yega di construi y durante e ultimo 8 aña (2010-2017), ningun pero ningun cas social a ser construi dor di Gabinete Eman y AVP.
Awor cu Mike Eman y otro politiconan di AVP ta campañando den tur e casnan social na Aruba lo ta bon pa nos trece padilanti cu den historia di pais Aruba, MEP como un partido social democrata, semper a mira como su deber pa laga construi casnan social pa esnan cu no por yega na nan propio cas.
Asina nos por mira con durante e Bestuurscollege di MEP y tambe durante Gabinete Oduber miles di casnan social a ser construi den e siguiente barionan: Village, Esso Heights, Rooi Congo, Madiki, Noord, Tarabana, Cura Cabay, Bushiri, Sero Patrishi, Jaburibari, Palisiaweg, etc.
Honor y dignidad
Sin embargo, MEP durante tur e eleccionnan den pasado nunca a hunga cu sentimento di pueblo pa cana campaña den tur e casnan aki bisando e habitantenan cu nan mester ta eternamente agradecido na MEP cu awe nan por tin un dak riba nan cabes.
Partido MEP semper a trata su ciudadanonan cu honor y respet y ta laga nan den nan dignidad.
Alavez ta bon pa remarca cu Mike Eman den su campaña di cas pa cas a lubida di splica e habitantenan di e fechorianan cometi pa su persona y su ruman Henny relaciona cu e escandalo di Interbank, caminda pa e prijs simbolico di 1 florin FCCA a haya 100 miyon na debe di Interbank y di cual mayoria di e debenan ey tabata di e ‘family and friends’ nan di AVP.
Pues e Gobierno di AVP kier a masacra hustamente e fundacion cu mester traha casnan social, esta FCCA y mand’e bancarota, mescos cu tabata e caso cu e negoshi di flanel di famia Eman.
Promesanan falso na 2009
Awor cu nos ta na vispera pa eleccion 2017, lo ta bon pa Mike Eman splica tambe con a para cu e puntonan di programa di AVP pa eleccion 2009, caminda nan a papia di cu AVP lo “introduci un plan di vivienda pa esnan cu entradanan mas abao por cumpra of huur cas di FCCA” y tambe “introduci un woningtoeslag y energietoeslag pa yuda den gastonan di cas”.
Y awor despues di 8 aña, con a para cu tur promesanan falso aki di Mike Eman y AVP?
Asina pues un y tur por comproba pa nan mes cu Mike Eman no tin e pueblo marginal na pecho, pero su unico abilidad ta di cana den tur e casnan social solamente pa gaña e habitantenan cu ta su persona a percura pa nan por a haya un dak riba nan cabes y pa finalmente logra na claba miles di bandera berde n’e casnan aki, cu of sin permiso di e doño. Ta nos ta manda toch!


text:
Vamos llegando pa Aruba, subele la temperatura ey, te vi bailando el limbo. Wepa! Mi hendenan, un hende baña mi cu poco awa florida pasobra mi ta manera pesta cu negativismo akibanda. Ban papia, pasobra redo tin. Ta asina cu mi tabata sinti un poco frustra cu mi bida di “poeta/activista”. Di berdad, e ta un trabou canson y mientras mi ta siña desconstrui ideologianan cu mi a wordo siña, cuminsa dialogo, explora identidad y busca contexto cu ta bal la pena pa skirbi pa mi hendenan. Mi ta haya mi mes exhausto y mi ta cuestiona si di berdad e ta bal la pena.
Pues como bon escritora mi a bay haci un blog post y laga tur cos afo. Unleash the beast, gewoon zo. Mi a skirbi un “personal essay” caminda mi a papia di bida como un muhe di color, di e expectativanan sexual cu hende tin di mi pasobra mi ta un Latina. Mi a papia di bida na Hulanda, e muchanan blanco den klas cu ta bisa cu nan no ta wak color, cu nan no ta racista, pero ta lora nan wowo te patras cada bes nos papia di igualdad den klas. E meneer cu juffrouwnan cu nan manera di generalisa tur les manera cu no tin bida fuera di e “western perspective” of cu “developing countries” ta menos.
No teniendo na cuenta cu e unico motibo cu nan a progresa ta pasobra nan a horta y ta abusa di “developing countries”. E conclusion di e “essay” tabata cu na final di dia ta consciente di con e sistema ta traha, di opresion, violencia, poder, etc., a cambia mi bida radicalmente. Desde cu ken mi ta dicidi di sali cu ne, te na e manera cu mi ta papia cu mi mama a cambia ora mi a cuminsa realisa cu bida no ta un solo experiencia. Cu hopi cos tin nan pakico y nan dicon y no ta tur hende por comprende esaki. Mi a subraya cu hende cu di berdad kier siña con “The matrix” ta traha por haci esaki riba nan mes pasobra ami no tin pakico ta niun hende su esclavo intelectual cu ta bay haci esaki pa nan. Claro cu esaki tabata frustracion papiando y no ami, pasobra tur hende sa cu nada ta haci mi mas contento cu por habri mente di otro.
Pero bon, e siguiente dia mi a lanta y haya un comentario di un guy Hulandes cu a bin splica cu e ta blanco y cu el a lanta den un “village” unda cu 90% di mucha tabata blanco pero nan tabata hunga cu e otro muchanan cu ta di otro “background” normal y cu e nunca no a sinti ningun tipo di privilegio . E ta sigui conta cu p’e color no ta importante, cu e no ta wak e y cu e ta trata tur hende mescos. (Ah, e por a wak cu e 90% tabata blanco si?). E grito tipico, e defensivo di “hey no generalisa, no ta tur hende blanco ta malo”. Mi no a acepta e comentario, mi no a contesta e tampoco. Laga den su saus yiu. Ben gewoon te druk bezig.
Awo wak, esaki ta e deal. Esaki ta pakico hende blanco no ta gusta e label di “white people”, Pasobra den un manera e ta pone nan apart mientras cu nan ta custumbra di ta e standard di tur cos. Bo bisa un hende color scur “you, black people are something else” tin un chens grandi cu e no lo tuma ofensa pasobra e ta wordo lanta consciente di su color y con esaki ta impacta su bida. Hende blanco no tin pakico haci esaki, nan no tin cu bay un tienda di coy hunga y cuestiona pakico no tin un popchi cu parce nan, nan no tin cu cende television y puntra dicon niun di e protagonistanan parce nan. Mi no ta gusta discuti racismo cu hende blanco, pasobra hopi biaha nan ta kere cu papia di racismo ta un atake personal na nan sin tene na cuenta cu e ta un sistema di poder cu ta wanta otronan abou. Hende blanco, den mayoria di ocasion tin e privilegio di “individualisa” nan mes. Te hasta ora nan haci malo, te hasta ora nan mata hende CNN ta saca nan manera “loner with mental problems” mientras cu ora ban bisa un Turco comete un crimen, full e religion di Islam ta wordo ataca.
Tur ora cu nos papia di racismo, e mester wordo haci den un manera cu ta tene en cuenta e “fragilidad” di hende blanco, mester haci esaki purbando di no ofende nan. Mientras cu ora hende di color ta wordo bati pa e sistema left and right nada ta wordo haci. E ora “Why does it have to be about race”?. Hende blanco ta doño di mita mundo, nunca e ta about race. Nos mester papia di racismo den un tono politicamente corecto, Pero ora Sofia ta haya e trabou riba Shaquanda cu ta mas cu cualifica pa e posicion, pasobra Sofia ta blanco Shaquanda ta malo si e rabia, Shaquanda ta e angry black woman. Ban ta serio si. Bo no ta wak color, pica, bay wak un doctor di wowo amigo.


text:
Oportunidat prometedor pa un mishon ekonómiko na Canada
Ministerio di Desaroyo Ekonómiko (MEO) den estrecho koperashon ku Rijksdienst voor Ondernemend Nederland lo tuma parti na un Mishon Ekonómiko ku lo tuma lugá próksimamente na Toronto i Vancouver, Kánada. E mishon aki lo tuma lugá for di 2 te ku 6 di Òktober i empresanan lokal den sektornan di sektor di Life Sciences & Health, Agri-Food & Horticulture i sektor di utilidat tin e oportunidat pa partisipá.
Meta prinsipal di e mishon ekonómiko ta pa fortalesé posishon di empresanan lokal i esnan Ulandes riba merkado Kanadiense. Kánada ta wòrdu mirá komo un provedor di solushonnan kreativo i inovativo riba tereno di agrikultura, kuminda, infrastruktura i salubridat. Pa medio di e mishon aki empresanan lokal den e sektornan ariba menshoná lo risibí e oportunidat pa brinda solushon den problemátikanan ku Kánada aktualmente ta sintá kuné. Esaki ta inkluí entre otro problemanan di inundashon, suministro di alimento, embeyesimentu, subida di gastunan di kuido i kambio di klima.
Promové kolaborashon entre empresanan lokal i Ulandes i Kánada i ampliashon di posibilidatnan di invershon na Kánada ta pará sentral durante e mishon ekonómiko aki. E mishon aki ta konsentrá su mes na Toronto, kaminda un programa empresarial lo keda ofresé na tur empresa partisipante i na Vancouver lo tin un programa adishonal riba e tema di ‘Resilient Cities’ kual ta nifiká desaroyo urbano riba tereno di suministro di awa, planifikashon di siudat i infrastruktura. E programa di e mishon ta proveé matchmaking mará na seminarionan temátiko. Aparte di esaki lo tin aktividatnan pa ‘netwerk’ ku otro empresanan i lo organisá bishita na diferente empresanan di interes.
MEO ta dispuesto na kordiná e mishon aki i ta hasi un yamada na empresanan lokal i Ulandes den e sektornan menshoná pa inskribí i partisipá den e mishon aki. Empresanan interesá mester ta inskribí na Kámara di Komersio. Kada empresa partisipante lo mester kubri su propio gastunan di biahe i estadia i gastunan di partisipashon. Partisipashon ta kosta €950,- pa empresa (ku un máksimo di 2 representante). Pa kada representante èkstra ta bini un montante di € 475 pa persona. Den un afan pa stimulá partisipashon di empresarionan femenino lo tin un deskuento di 50% riba e kontribushon di partisipashon pa e grupo spesífiko aki. E pakete ku ta keda ofresé den e kaso aki ta partisipashon di e empresa den e programa kompleto durante e mishon, menshon di e perfil di e empresanan partisipante den e buki di e mishon komersial aki, transporte i sosten lokal durante e estadia na Kánada.
Empresanan interesá por pidi pa e programa di e mishon i duna nan interes den partisipashon den e mishon aki te ku djárason dia 9 di Ougùstùs próksimo serka drs. sra. Shereeta Ramcharan via 465-0485 (ekst.) 193 òf s.ramcharan@cdi.cw


text:
Djabièrnè 7 di òktober 2016 señor Manolo Soleana , a kumpli 30 aña den servisio di gobièrnu di Boneiru.
Manolo a drenta Gobièrnu na aña 1986 den e servisio di “Dienst Openbare Werken” na e sekshon di “Bouw en Woning Toezicht” komo “Aspirant Technisch Opzichter”. Durante añanan di bon prestashon Manolo a kambia vários funshon. Na 1997 DOW a kambia di nòmber i a bira Dienst Ruimtelijk Ontwikkeling en Beheer, Manolo a pasa pa e funshon di Inspektor Planologia i Konstrukshon.
Manolo a eksperenshá hopi kambionan durante su trayektoria di 30 aña. Despues di 10 10 10 kaminda e aparato Gubernamental a pasa den un periodo di kambio Manolo a bin ka’i bou di Direktorado Supervishon i Mantenshon di Lei komo Inspektor C.
Manolo ta un di e trahadónan ku a laborá pa e mesun doño di trabou durante 30 aña.
Manolo ta un di e empleadonan ku siendo na soño bo puntr’é algu riba e tereno di su trabou e ta kontestá bo. Ta un persona ku un memoria ku ta kòrda hopi kos aunke hopi aña por a pasa. E ta un empleado ku ta tuma su trabou na serio.
Gezaghebber Edison Rijna a felisitá Manolo pa su 30 aña di servisio. Manolo Soleana ta un empleado ehemplar, Manolo tambe ta kumpli debidamente ku su trabou.
Na final a gradisí Manolo pa tur e añanan di servisio ku ela desplegá i manera kustumber a hasi entrega di e “oorkonde” i e ènvelòp di kustumber.


text:
Diabierna mainta a tuma lugar entrega oficial di 3 auto marca Toyota modelo “Pickup Hilux 2017” na Cuerpo Policial di Aruba, como parti di un programa ‘master plan’ cu ta percura pa material pa Polis.
Desde aña 2001 Cuerpo Policial tin un colaboracion cu Aruba Hospitality & Security Foundation, den cual Polis ta pone personal disponibel y di otro banda nan ta yuda cu material.
Alto Comisario mr. Adolfo “Dolfi” Richardson a indica cu parti di e proyecto ey ta cu nan a ricibi 3 Toyota Hilux cual Polis por sigui haci su trabou.
E autonan aki ta pa nan “Visibility Team”, di cual 1 lo bay pa patruya na San Nicolas den area di Baby Beach y otro areanan turistico, 1 pa Oranjestad n’e oficina di Visibility Team na Renaissance Marketplace pa controla den e area di centro di ciudad y waf di crucero y 1 lo staciona na Strand Politie pa uza durante patruya rond di e area turistico banda di nos hotel y beachnan.
Polis a keda masha contento cu nan autonan nobo pa sigui re-enforsa nan flota di vehiculonan cu ta uza den nan esfuerso pa tin mas “Blauw riba caya”. Algun siman pasa e mesun AHSF a entrega Cuerpo Policial 2 auto marca Toyota modelo RAV4 cu tambe ta destina p’e mesun tipo di trabou asina.
Tanto Jim Hepple di AHSF como Ronella Tjin Asjoe-Croes di ATA a indica cu esaki ta un bon ehempel di traha uni cu otro pa logra metanan grandi. Polis ta pone personal y ta mantene ley mientras cu for di sector priva ta percura pa material.
Di e forma aki Polis ta traha mihor, e industria di turismo ta conta cu mas presencia policial y control y turistanan y comunidad di otro banda ta biba mas sigur.
E aña aki e fundacion a ricibi no menos cu 5 miyon florin disponibel pa sigui inverti den seguridad, pa cual un gran parti ta destina p’e Cuerp di Polis.
Alto Comisario Richardson a termina bisando cu esaki ta forma parti di un programa completo den cual tin mas proyecto pendiente y cu lo anuncia dentro di masha poco.


text:
HammerShark Baseball Organisation un team cu ta bay cumpli 4 aña cu ela wordo funda den bario di Calabas Noord, despues di a participa den diferente Campeonato ta sigi train den vakantie combina cu actividad pa nan muchanan.
Actualmente nos tin 4 team di diferente edad y pronto team 13/14 lo wordo funda.
Nos Organisation ta buscando talento nan nobo,si tin mucha cu ta interesa den edad di 4 te cu 13 aña forma parti di un team cu coachnan reconoci cu trayectoria den mundo di baseball, esaki t’e chens, ta train henter siman riba veld 5:15pm pa mas informacion por yama 592-9280 of pagina di Facebook: HammerShark Baseball Organisations!


text:
Belumbe, debut poetico di Diana Lebacs
Diana Lebacs ta hunga un papel determinante den desaroyo di literatura hubenil Hulandes Antiano. E ta skirbi tanto na Hulandes como Papiamentu. Cu ‘Nancho van Bonaire’ (1975), Diana a gana e ‘Gouden Griffel’, un di e premionan mas importante pa literatura hubenil na Hulanda.Na 1994 Diana ta publica su prome novela pa adulto na Hulandes, De langste maand. E tomo di poesia bilingual, Belumbe/Waterlijn (oktober 2014), ta su debut poetico. Diana a skirbi e poesianan originalmente na Hulandes y a traduci nan na Papiamentu.
Diana ta invita e lesado den su laberinto di idioma cu poesia rico na metafora, contraste, contradiccion y paradox. Diana ta uza versonan consiso pa duna forma na su observacionnan, amor, morto, libertad y despedida ta haya bida riba e pagina. Si den e prome ciclo, Bou di liña di awa, e ta sali afo cu expresion intenso, den e di dos ciclo, pasa di liña di awa, e ta bira den su mes y ta cuminsa medidata.
Den e weekend di 24 y 25 di april 2015, Diana Lebacs lo ta na Aruba riba invitacion di Fundacion Bon Nochi Drumi Dushi pa e ultimo quiz di lesamento pa aña escolar 2014-2015.
FBNDD ta invita amantenan di literatura pa cera conoci un poco mas di cerca cu e poeta Diana Lebacs. Diana lo ta den entrevista cu Tica Basha Abou durante e programa Nos Mainta na Tele Aruba, riba diabierna dia 24 di april.
Riba diasabra 25 di april di 11or pa 2or Diana lo ta na Boekhandel Van Dorp pa firma 'Belumbe' pa interesadonan. Tin un cantidad limita di buki.E hobennan, Raphael Garcia y Yakari Gabriel lo deleita e bishitantenan na Van Dorp cu nan talentonan. Rafael lo presenta su storia ganado di prome premio durante e competencia di Arte di Palabra ABC 2015 na Corsou. Yakari lo declama un di e poemanan di Diana Lebacs.


text:
Recientemente e delegacion di tennis di mesa a regresa cas unda nan a haci un tremendo papel durante di e torneo di tennis di mesa yama Caribbean Cadet and Junior Table Tennis Championship teni na Georgetown, Guyana. Mester bisa cu durante di henter e torneo nos atletanan di ping pong a duna bon bataya na e otro paisnan den nos region unda nos muchanan a logra gana varios trofeo den e campeonato di Caribe. Nos atletanan a gana trofeo den e categorianan individual, ekipo y dobbel.
E prestacion di e hoben ChingHo Chung tabata esun mas yama unda Chingho a logra yega te e gran final den U15 den 33 hungador y keda na di dos lugar. Tambe nos tin Mikayla Mathilda cu a logra un di tres lugar den dobbel den U18 hunto cu su partner di Cuba.
Su ruman Jeandry Mathilda tambe a logra conkista un di tres lugar den dobbel hunto cu su partner di Cuba. E hungadornan Chingho, Jhonathan y Robert a sali di dos luga den U15 esaki den e categoria pa ekipo.
Cu otro palabra nos delegacion di tennis di mesa a presta den bon forma na Guyana. Sigur tin cu duna elogio na e directiva di Aruba Table Tennis Association cu ta traha duro na progreso di nan deporte sin lubida coach Rudy Raga cu ta yuda na e bon desaroyo di e hungadornan.
Un danki sigur na Lotto, e Loteria di Aruba pa medio di Comision di Subsidio cu a subsidia e delegacion di tennis di mesa pa nan participacion den e Caribbean Cadet and Junior Table Tennis Championship na Georgetown, Guyana.


text:
Pronostico di tempo pa dialuna anochi ta indica cu shelo lo ta parcialmente nubla cu chens pa un awasero pasahero den oranan di marduga. Durante diamars: parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 6 or y 19 pm y lo sali maƱan mainta 6 or y 56.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia posiblemente fuerte te duro den rafaga; forsa 6 te 7 (40 te 52 km/ora, 22 te 28 nudo).
Siituacion general di tempo:
Den nivelnan abou areanan humedo lo crusa nos isla y ta causa shelo nubla y awasero pasahero de bez en cuando. Den nivelnan mas halto biento anti-ciclonico ta mantene tempo favorabel den otro areanan.
Condicion di lama:
Olanan di lama lo ta for di direccion oost-noordoost cu haltura di 6 te 8 pia.
Temperatura di superficie di lama: 28 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 25 / 2.2
Sero blanco max 31 / min 26 / 3.4
Pronostico di tempo pa diamars te diahuebs:
Parcialmente nubla cu chens pa un awasero pasahero. Biento lo ta for di direccion generalmente oost-noordoost y modera te basta fuerte, posiblemente fuerte te duro den rafaga;
temperatura max / min lo ta: 31/25


text:
Na Aruba 1 den cada 2 homber entre 25 pa 64 aña di edad tin presion halto y pa hende muhe esaki ta 1 den cada 3. Presion halto ta un enfermedad cu por bira peligroso si no trat’e na e forma corecto. Curason ta un organo cu ta traha manera pomp y ta manda sanger via ader y benanan pa tur parti bo curpa. Ora e curason no ta traha bon of adernan ta cerando, un persona su presion ta subi mas di 120/80. Presion di sanger cu keda riba 120/80 pa un tempo largo, e ora ey ta papia di presion halto y esaki por haci daño na diferente organo manera, e curason, celebro y riñon. Plataforma Promocion di Salud, den cual tin representacion di Departamento di Salud Publico, IBiSA, AZV, hospital dr. Horacio Oduber hospital, Wit Gele Kruis, ImSan y SVb ta recorda tur hende cu presion halto por mata hende silenciosamente. Mas ainda durante 15 pa 26 di mei ta para keto na e factor di riesgo cu ta Presion Halto.
Ta normal cu presion di sanger ta varia durante e dia y esaki ta bin pa motibo di e actividadnan cu un persona ta haci. P’esey un solo midi no ta suficiente pa husga e presion di un persona. Plataforma Promocion di Salud ta recorda tur hende cu mas ainda ta importante pa controla nan presion ora cu e edad ta riba35 aña, mas ainda si algun miembro di famia tin presion halto of si e estilo di bida no ta bon, manera bebe hopi alcohol, tin hopi stress, ta huma sigaria, come menos saludabel, haci poco actividad fisico y\of peso di mas.
Tin manera cu por evita presion halto y un di nan ta ora ta mantene un nutricion saludabel. Haciendo uzo di mas berdura y fruta ta haci cu e sanger ta menos diki y esaki ta baha e presion di ader y benanan. Berdura y fruta ta contene poco vet, tiki of nada di salo, no ta contene colesterol y ta rico na potasio. Ta importante pa sa cu potasio ta yuda baha presion. Algun producto saludabel cu ta contene fibra ta yuda. Producto cu fibra ta grano menos procesa manera aros bruin y pan integral, esta bruin y volkoren, bonchi manera bonchi wowo preto, bonchi cora;fruta y berdura fresco of di diepvries. Tambe por haci un combinacion pa aumenta e cantidad di fibra, manera batata cu spinazie of pasta cu broccoli.
Cushina cu hopi salo ta pone cu e presion ta subi y p’esey ta recomendabel pa uza menos salo. Esaki ta bin pa motibo cu salo ta wanta likido. Ta importante pa corda cu ora di prepara cuminda, haci uzo di menos salo, no pone salo na mesa, cuminda cumpra afo mayoria biaha tin hopi salo, evita di come snacksnan salo, siña prepara cuminda cu diferente condimento fresco. Hopi hende no ta lesa e envoltura ora di cumpra un producto, pero ta importante pa lesa esaki pasobra por mira cuanto sodium tin den dje. Bon pa sa cu ora tin indicacion di“low soduim”, cu e producto ta contene 140 mg di sodium y percura pa no uza mas cu esaki. Ora tin indicacion di “very low sodium” e contenido ta 35 mg di sodium y sodium free ta contenesolamente5 mg di sodium of menos.
Bahamento di peso tambe ta nifica e posibilidad pa haya presion halto ta bira menos. Pa por logra esaki ta bon pa inclui producto saludabel, come na midi y come menos cuminda hasa. Haciendo esakinan tambe ta yuda reduci e riesgo di haya otro enfermedad manera diabetes of problema di curason y hopi mas. Plataforma Promocion di Salud ta recomenda pa haci mas actividad fisico pa yuda baha e peso. Por cuminsa cana 3-5 biaha pa siman te yega na e recomendacion pa tur dia por lo menos mey ora. Prome cu bo cuminsa cu cualkier programa di ehercicio of cambio drastico den comemento, consulta cu bo dokter di cas. Limita e uzo di alcohol, pasobra alcohol tambe por subi un hende su presion door di pone e curason bati mas lihe. Humamento y stress tambe ta hunga un rol importante den presion halto.
Presion halto ta un enfermedad peligroso, p’esey ta importante pa esunnan cu tin esaki bebe nan pildo di presion manera mester ta, bebe hopi likido y no come nada di salo agrega. Siña conoce bo curpa, controla bo presion regularmente cerca bo dokter di cas, na un instancia di salud of si tin un mashin di presion na cas por haci esaki semanalmente. Tambe por acudi na Bus di Salud si esaki ta den bo bario of na pia di bo trabou.


text: CARACAS.--Fiskalía venezolano a pidi medidanan spesial pa protehé e reporteronan ku ta kubri e protestanan kontra e president Nicolas Maduro, despues di denunsia di agreshon di parti di militar, polis i manifestantenan. Tabata e Ministerio Públiko ku riba su kuenta di Twitter a pidi medida di protekshon durante kobertura di e manifestashonnan. Awor e tribunalnan di hustisia mester aprobá e medidanan i garantisá nan aplikashon di parti di e organismonan di seguridat, segun e Fiskalía a splika ku asina a aseptá un petishon di e Sindikato Nashonal di Trahadónan di Prensa (SNTP). E gremio aki a dokumentá 128 atake kontra ekipo di e medionan di komunikashon durante e protestanan, ku a generá den disturbio ku un saldo di 43 morto i sentenares di herido i detenido for di 1 di aprèl. Segun SNTP, kasi 30 di e agreshonnan ei a ser kometé pa manifestantenan, mientras ku a detené 22 periodista. E sifra di atake e aña aki a yega na mas ku 200, e ta presisá. Na opinion di e sekretar- io general di SNTP, Mar- co Ruiz, e agreshonnan ta un vulnerashon di derechi di informashon. “Ounke den gran may- oría di e kasonan, e agreshonnan ta di parti di e kuerponan di seguridat, nos no por keda sin denunsiá echonan kometé pa siudadanonan, ku ta mira e periodistanan i demas trahadónan di prensa komo partidiekonflikto”,Ruiz a bisa den un resiente reunion ku dirigentenan oposirot. Algun manifestante ku ta kontra gobierno, ta akusá medionan di prensa di ta silensiá nan mobilisashon kontra Maduro, un situashon ku SNTP ta denunsiá komo produkto di un gobierno di sensura i outosensu- ra, imponé pa e gobierno sosialista. Durante un manifestashon, un grupo di hendenan enkapuchá a basha gasolin riba reporteronan di e kanal di televishon privá Globovision i menasá di kima nan.


text:
LA PAZ.—E aksidente di e avion ku a kai na Colombia i kosta bida di 71 persona tabata responsabilidat di e aeroliña LaMia i e piloto di e aparato, segun resultadonan di un investigashon di gobièrnu boliviano.
Minister di Obranan Públiko i Transpòrt di Bolivia, Milton Claros a publiká konklushon di e investigashon riba e tragedia ku a sosodé dia 28 di novèmber i kende a informá ku gobièrnu boliviano lo garantisá e pago di 153.000 dòler pa daño i perhuisio na famia di kada persona ku a fayesé.
“Nos investigashon a establesé e responsabilidat dirèkt di e empresa LaMia i di e piloto”, Claros a afirmá.
Esei ta e prinsipal konklushon di e investigashon ku e ministerio a realisá enkuanto e responsabilidat di e piloto Miguel Quioga ku a muri den e aksidente di e aeroliña, un kompania chikitu di buelonan charter, ku a sali for di Santa Cruz, Bolivia i kai serka di e aeropuerto di Medellin, Colombia. Den e aparato tabata biaha mayoria di e ekipo brasileño di futbòl Chapecoense. Tabatin seis sobrebibiente.
Segun e investigashon, tambe a determiná un inkumplimentu di deber di e direktor di e Direkshon General di Aeronóutiko Sivil, Cesar Varela i di Roger Gandarillas, direktor general di e Atministrashon di Aeropuerto i Servisionan Ouksiliar na Nabegashon Aéreo, di manera ku ministerio di Obranan Públiko lo entregá un denunsia penal.
Entre e responsabilidatnan, Claros a menshoná ku Celia Castedo, funshonario di e Atministrashon di Aeropuerto, mester a prohibí e buelo pasobra e avion tabatin kombustibel nèt pa yega su destino. Castedo a bai pidi refugio na Brasil despues di a denunsiá preshon pa kambia su rapòrt tokante e plan di buelo.
E kompania LaMia, ku tabata ópera for di Bolivia, a haña su pèrmit na yanüari di 2015 i segun Claros el a kumpli ku tur e prosedimentunan legal pa e funshoná, inkluso ku presentashon di e pólisa di seguro.
Sinembargo a haña un supuesto tráfiko di influensha entre e gerente general di e aeroliña, Gustavo Vargas i su yu hòmber, kende tabata direktor di e registro aeronóutiko nashonal. Pa e motibu aki a entregá denunsia na Ministerio Públiko. Nan tur ta den prizon preventivo na Bolivia.
LaMia a haña su pèrmit di buelo ku un solo avion ku nan tabata hür for di un empresario venezolano pa 35.000 dòler pa luna.


text:
Tur habitante di Bonaire, St. Eustatius òf Saba ku tin keho riba trato ku nan ta risibí di gobièrnu por akudí serka Nationale ombudsman den luna di mart.
Riba kada unu di e islanan ei lo tin dos di nos kolaboradornan presente pa skucha keho kontra di e gobièrnu lokal i por ehèmpel Ofisina di Impuesto, polis, Zorgverzekeringskantoor i Rijksdienst Caribisch Nederland. Bin konta nos si bo ta sinti ku no ta skuchabu òf no ta reakshoná riba bo asuntu, òf si no ta tratabu ku rèspèt i bo no tin konfiansa den e trato. Si ta posibel nos ta solushoná bo problema mesora. Si ya e relashon ku e servisio a daña kaba, nos ta purba pa rebibá e diálogo. Si bo keho ta mas kompliká ku esei, nos por kuminsá ku un investigashon.
Via medionan lokal lo anunsiá e bishita. Skucha e anunsio na radio, pa St. Eustatius, pa Saba i pa Bonaire, I lesa e anunsio ku lo sali den e diferente korantnan na St. Eustatius, Saba i Bonaire. Mas abou bo por mira e fecha i lugánan eksakto. Fuera di e fechanan ku ombudsman t’ei, komo habitante di Caribisch Nederland bo por entregá keho via telefòn tambe na +31 70 356 35 63 (Riba dia di trabou te 12.00 or’ ora lokal) of ku e formulario digital pa keho.
St. Eustatius
Kolaborador: Armin Dorn i Stefan Pfeifer
- Djaluna dia 9 di mart di 16:00 - 19:00 na Biblioteka públiko
- Djamars dia 10 di mart di 15:00 - 17:00 na kas di kuido
- Djarason dia 11 di mart di 16:00 - 19:00 na Biblioteka públiko
Di dia 10 te ku 12 di mart bo por yama 318 5855 tambe pa hasi un sita. Òf manda un e-mail pa a.dorn@nationaleombudsman.nl òf s.pfeifer@nationaleombudsman.nl
Saba
Kolaborador: Jeanine Stam i Gaby von Maltzahn
- Djamars dia 10 di mart di 16:00 - 19:00 The Bottom: Saba Roads & Construction Company building
- Djarason dia 11 di mart 16:00 - 19:00 Windwardside: RS Accounting (serka di RBC bank)
For di dia 9 di mart te ku 12 mart bo por yama 416 5080 tambe pa hasi un sita. Òf manda un e-mail pa j.stam@nationaleombudsman.nl òf g.vonmaltzahn@nationaleombudsman.nl
Bonaire
Kolaborador: Hans Oosterveer i Yvonne Kraan
- Djamars dia 10 di mart di 9:30-11:30
- Djaweps dia 12 di mart di 17:30-19:30
- Djabièrne dia 13 di mart di 9:30-11:30
- Antriol, Plasa Francisco Chiku Goeloe
- Djarason dia 11 di mart di 9:30 - 11:30
Rincon: Sentro di Bario
- Djamars dia 10 di mart di 17:30-19:30
Playa: Raad voor Rechtshandhaving
Kaya Industria 15a (dilanti di pòmp di gasolin Bonaco)
for di dia 9 te ku dia 13 di mart bo por yama +599 9 513 1320 tambe pa hasi un sita. Òf manda un e-mail pa h.oosterveer@nationaleombudsman.nl òf y.kraan@nationaleombudsman.nl.


text:
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Casibari cu diabierna dia 18 di augustus 2017 lo bay construi un verkeersplateau. Lo contrui e verkeersplateau na Casibari nr 6. Rutanan alternativo lo keda indica cu baricadanan
Day: August 15, 2017
Baby cu no ta duna señal di bida
WILLEMSTAD - Diamars 15 di augùstùs 2017, alrededor di 13.55 or, Central di Polis a dirigí un patruya policial na un cas den área di Punda pa un incidente. Na yegada di e patruya, nan a topa den e balcon di e cas algun persona y un mama cu su baby
Alto Comisario Dolfi Richardson a anuncia algun cambio sorpresivo: Trudy Hassel a bira Hefe di Recherche y Vanessa Kock-Tjon di Bijzondere Diensten
Entrante 1 di september awor, Cuerpo Policial di Aruba conoce algun cambio, cu ayera tardi a keda anuncia den forma sorpresivo. Sigur ora cu Alto Comisario Dolfi Richardson a anuncia cu entrante 1 di septembe awor, Comisario Trudy Hassel ta bira Hefe di Recherche, y cu Comisario Vanessa Kock-Tjon, kende
Pakico a demonisa e BBO na 2007? Awe na 2017 e shift di impuesto directo pa indirecto a bira algo noble y un ‘must’ pa e lider di POR! Segun Partido MEP
E siman aki, partido MEP a keda completamente babuca ora di lesa un comunicado di prensa di e lider di POR, esta Otmar Oduber kende a declara lo siguiente: “Shift di impuesto directo pa indirecto ta un “must” si Aruba kier prospera economicamente”. Ta increibel e declaracion sorpresivo aki mirando e
No por defini si ta trata di un asalto of no: Victima ta wordo maltrata y mara cu “tie-wrap” den su cama
Anchelino Vrolijk (POR): Un maestro mester di incentivo den su trabou p’asina e alumno keda beneficia
Analisis – Casi 29% di total di votadornan ta naci pafo di Aruba
Den e eleccion Parlamentario di dia 22 di september awor, un total di 70.749 persona lo tin derecho di voto compara cu e 68.758 votadornan cu tabatin den e eleccion di 2013. Di esaki un 28% (20.513) ta personanan no naci na Aruba, y e otro 50.236 ta votadornan naci na
Construccion di verkeersplateau na altura di Ierlandstraat
Jacky van Putten (POR): Maneho di deporte tabata AO
E problema cardinal di maneho di deporte ta cu simplemente no tabatin maneho di deporte e ultimo 8 añanan. Por tuma nota cu Gobierno ultimamente kier trek esaki stret dor di regala facilidadnan deportivo na FCCA y diferente club deportivo, segun Jacky van Putten. Minister Presidente cu su team di coordinadornan


text:
E metodo aki pa piano ta consisti di un secshon di bukinan pa educashon basico cualnan ta: Lesson book, Theory-, Technic-, Sight Reading-, Notespeller-, Ear Training-, Composition- y Musical Concepts book.
Su otro secshon ta consisti di bukinan pa repertorio, cualnan ta: Classic Themes book, Praise Hits-, Top Hits Solo-, Top Hits Duet-, Fun-, Recital-, Repertoire-, Duet-, Hymn-, Graduation Book- , Merry Christmas-, Ensenmble-, y Merry Christmas Ensemble book.
Bukinan di e metodo aki casi tur ta cuminsa na nivel 1A, ta sigui pa nivel 1B y despues ta bay di nivel 2 te cu nivel 6. Tambe e serie aki tin CD disponibel pa su Lesson Book correspondiente y pa su Top Hits Solo Book Correspondiente.
Tambe e serie aki tin su computer software "Theory Games" dedica na complementa su theory book di nivel 1A te cu 2 y tambe computer software dedica na complementa su theory book di nivel 3 te cu 5. Pa medio di un forma di entretenimiento e alumno ta haya e conosemento di teoria di musica...
Pa duna les, e maestronan di musica por escoge bukinan, CD y Computer Software for di e serie aki, pa den un forma mas rapido y effectivo yuda un alumno progresa y logra su anhelo pa siña toca piano of logra su meta di bira un pianista virtuoso.


text:
Unidad Salubridad & Servicio cu un anochi di informacion pa mayornan
Pa medio di e anuncio aki, Colegio EPI unidad Salubridad & Servicio ta invita mayornan (representantenan) di e studiantenan di e prome aña escolar pa un anochi informativo cu lo tuma lugar diamars 30 di september 2014. E anochi di informacion lo ta di 7:00 pm pa 9:00 pm, den e Collegezaal di Colegio EPI (banda pariba di Solarpanels, entrada gate # 2).
Presencia di mayornan (of representantenan) lo wordo altamente aprecia. Pa mas informacion tocante e anochi aki por tuma contacto cu departamento di administracion di Unidad Salubridad & Servicio na 5258770.Tags: S&S


text:
B van de Veen Zeppenfeldstraat – Diasabra mainta propetario di The Pleasure Zone a pidi asistencia di polis.
Polis mester a bay atende cu dos prostituta, cu no kier a sigui e reglanan di e bar
E establecimento aki ta situa na final di caya grandi na San Nicolas.
Tawata diasabra mainta, pa mas o menos 9:30.
Cu polis a bay e luga aki.
Segun e doño, dos di e damanan alegre no ta cumpliendo cu nan debenan den e bar.
Parse cu nan varios ocasion ela hala nan atencion, pero e dos damanan aki no ta worry y ta haci loke nan kier.
No a keda e propetario nada otro di cumpra dos ticket y bisanan cu nan mester bay bek nan pais.
Nan a compronde.


text:
Ta di lamenta cu den e ultimo 8 añanan no tabatin ningun programa deportivo despues di scol y den bario pa nos hobennan. E falta di atencion aki tabatin su consecuencianan tambe: awe por lesa den medionan di comunicacion cuanto hoben ta cay den droga y KIA su departamento hubenil tin hopi returns, no papia mes di obesidad cu ta hopi alarmante bou nos hobennan.
Responsabilidad primordial di gobierno ta pa haya mas ciudadano posibel den movecion y deporte, esaki lo refleha den menos criminalidad y problema social y directamente lo influencia nos salud general y costo haltisimo di AZV.
Tur bario mester tin e oportunidad pa por recrea pa e motibonan ariba menciona y nos mester bolbe na esaki.
Deporte mester ta accesibel pa tur hoben sin of minimo costo, na unda gobierno lo inverti den programanan cu lo educa y prepara hoben pa cu su futuro.
Minister di Turismo, Salubridad y Deporte Sr. Dangui Oduber sigur den su plan di maneho, tin deporte y movecion den bario como un di su prioridadnan.
Como consehero di Minister di Deporte encarga cu e.o. organisa actividadnan deportivo den bario, lo inicia bou encargo di IBiSA un programa “ Hoben Activo, Hoben Feliz” entrante dialuna 18 di juni specialmente pa muchanan di 9 pa 13 aῆa y lo tuma lugar na Sport Centrum San Nicolas tur dialuna, diaranson y diabierna di 15:00 – 17:00 pm.
Participacion na e programa aki ta completamente gratis.
Mayornan cu ta desea pa nan yiu(nan) participa na e programa aki cu ta encera diferente deporte y movecion por pasa inscribi na Sport Centrum San Nicolas of por yama 5848903.
Jacqueline van Putten (POR): Deporte mester regresa den bario
Ta di lamenta cu den e ultimo 8 añanan no tabatin ningun programa deportivo despues di scol y den bario pa nos hobennan. E falta di atencion aki tabatin su consecuencianan tambe: awe por lesa den medionan di comunicacion cuanto hoben ta cay den droga y KIA su departamento hubenil tin hopi returns, no papia mes di obesidad cu ta hopi alarmante bou nos hobennan.


text:
Hues a confirma e exigencia di Fiscal
ORANJESTAD (AAN) – E homber S. ayera mainta a scucha Hues bisa cu e ta haya ambos acusacion legalmente proba. Esta violacion brutal diferente biaha y maltrato formal diferente biaha. Hues a confirma e exigencia di Fiscal y a condena J. na 4 aña di prison.
MALTRATO
Dia 3 di November 2017 tratamento di e caso a tuma lugar caminda ora tabata scucha Hues menciona e formanan di maltrato, tabata parce mas bien cu S. tabata tortura e victima y tabata trat’e manera un cacho caminda hasta el a forza e victima come for di ariba vloer y orina riba dje.
Segun Hues tabata lesa parti di e maltratonan y abusonan cu S. a haci, mas y mas bo tabata haya e imagen di un burdugo sinta dilanti Hues. E sospechoso tabata maltrata e victima formal. Den Corte e tabata bisa cu no ta asina pero Hues a confront’e cu su declaracion na Polis caminda el a admiti di a maltrata e victima masha brutal mes.
Ora cu Hues tabata lesa esakinan, e tabata sacudi cabez. Hues a puntr’e si loke el a lesa ta cuadra cu e berdad. Segun S. no ta tur cos ta berdad. El a bisa cu e no a dal sino a pusha.
- na dado momento a bisa Hues cu e ta lamenta loke el a haci.
VIOLA
Hues a mustra cu dia 15 pa 16 Mei 2017, con S. tabata mas bien tortura e victima y hasta tabata haci esaki dilanti nan yiu chikito. Pa duna un imagen chikito di tur e tortura cu e victima a pasa aden, Hues na dado momento a describi con S. a benta cuminda cu e victima a prepara p’e abao y a obliga e victima pa haci e vloer limpi cu su boca. Mientras cu e victima, kende a wordo maltrata riba dje, tabata haci vloer limpi cu su boca, e bordugo S. tabata orina riba dje. E bordugo S. a bay asina leu cu el a obliga e victima pa bebe su orina tambe. Despues el a forza e victima pa tin relacion sexual cun’e y na forma hopi brutal e tabata abusa di e victima.
- a bisa Hues cu e no a viola P. y no a forza e dama tene relacion sexual.
EXIGENCIA DI FISCAL
Fiscal a bisa cu e ta haya tur dos acusacion legalmente proba. El a bisa cu na Polis, e sospechoso a admiti cu el a maltrata e dama y tambe cu el a abusa di e dama. Na opinion di Fiscal. S. ta purba suavisa loke el a haci. Fiscal a bisa cu e no tin ningun motibo pa duda den declaracion di e victima. Mientras cu Fiscal tabata papia, por a mira cu e victima tabata yora. Fiscal a bisa cu e victima tabata morto spanta di S. y no tabata nenga nada cu S. bis’e pa haci. Fiscal a condena totalmente con S. a maltrata y rebaha e victima. El a mustra cu e victima a keda afecta y ta bou tratamento di un psycologo.
Fiscal a remarca cu S. ta bisa cu ta duele pero na mesun momento ta bisa cu e no a haci tur loke e victima ta bisa. E kier laga mustra manera cu ta e victima ta gaña. Fiscal a bisa cu e no ta kere cu despues cu S. sali for di KIA, ni e victima y su yiu lo kier mir’e. Fiscal a mustra tambe cu e mucha a mira kico tur S. a haci cu su mama. E no ta kere cu nan lo bay lubida esaki. Pa cu castigo, Fiscal a tene cuenta cu ta first offender. El a bisa Hues cu e ta tene cuenta cu no ta promer biaha cu a maltrata e dama. Ta door cu esaki a bay completo for di man e victima a bay haci denuncia. Fiscal a enfatisa den forma rabia cu ningun hende merece di wordo trata di e forma aki. El a exigi 4 aña di prison pa S.
SENTENCIA
Ayera mainta Hues a bisa cu e ta haya S. culpable y cu pa e castigo e ta tene cuenta cu ta diferente biaha S. a viola y maltrata su partner.
Hues ta haya cu S. a pone su gusto riba e sentimento di e victima. Na opinion di Hues, loke S. a haci a tacha e dama su integridad. Esaki ta causa cu e dama lo por keda afecta pa tempo largo. Hues a tene cuenta cu S. ta un “first offender”. Hues a confirma exigencia di Fiscal y a condena S. na 4 aña di prison, kitando e tempo cu e ta sera den KIA.


text:
2009 Slenger CB1000R en Kaminda e Prueba Prohibi di Dibertishon: E mihó Slenger no por kumpra! Acceso na Slenger na e edifisio di un bon helicóptero e union. Na credit prinsipal pa e nos ta duna un outo a traha en equipped di mathilda/skor en manera positivo ta transportá nan tin ku ta un di mas fásil pa biaha riba midí yen di dos wil i semper. Ma, desentemente, Slenger, pakiko ta karga pafó di nos? Luhoso contrario risibí di e CB1000R na momento di bo introdusí den Oropa e aña pasá. Ta hasi, e CBR1000RR based simpel riba bais kaba di dos na 2008 Internashonal di Bais Aña di stacion, i nos, e U. S. bo ta privá di e bais no por a vota pa su! Algun distinguí its di Europa skirbi? “A giant step for Honda in ...Lesa e artíkulo yen »
2009 Slenger CB1000R Samen di Prueba riba Kaminda- Slenger CB1000R Mathilda Contrario
Slenger rc166 di seis cilindros ku bais di cada di 1960
slenger rc166 di seis cilindros ku bais di cada di 1960 Lesa mas riba e Slenger RC166 250/6. Gran Prix taking soportá un evolucion den e decada di 1960. Slenger di seis cilindros ta pega rápido. Pa compra na e zonido di Slenger RC166 di Seis Cilindros bishitá e loke ta abou otro nivel. E ta un dushi zonido di baiskel. Mi a tende un Meimei di Oio pa aña. Manda. Manera ta e RN di A Mas, ademas di e Production di Bista. Slenger e tabata na bordo di hasi e seis cilindros DOHC mayor un aktua ku nan. Slenger kore na kla den e decada di 1960, ku. un 50 c triple, un 125 c di seis cilindros, ademas di V8 na. ku awor tin algun 5 kabai otro ku e seis Slenger. E RC166 na 1967 ta di mesun not. Honda RC166 six-cylinder bike as of ...Lesa e artíkulo yen »
Slenger CBR 600RR 2009 C en BC Calidad nágima di 280km/h Ta Hasi & Hasi Tur Loke Nan!
Kiko ta kere di e video? Zsotyesz87: na hagy szóljon:D izaky2011: e mesun mi tata bais! jan como veel: ta qe pas aki amigu? carent mei: asina r6 gana bediang80: bo kier e mayor dal òf ta na?? Fr3shChriS13: ok krea rima haña un yamada r6. 2006 pa kuminsá in ta stal: Santu free kier ta un not aki malu, esaki ta hasi ku mi outo ta manera un banque. lo nota: puta man manera vc conseho seguro sa mustra un 280 karu!!mei conta pbmax: Di zonidu di baiskel inkreibel. juan di mansa: bulchi 280 i can only reacht 240 🙁 im to tall and heavy catch to much wind lol Gerry As roma: test your speed with a gps or similar because it is very easy for honda to give you the appearance to do ...Lesa e artíkulo yen »
2005 Slenger Silvin Splicacion eHow
2005 Slenger Silvin Splicacion Adornonan E 2005 Slenger Silvia Ing ta un di dos pasahero biaha skor ku ta bin na dos model, e Plata Hala het e patronchi i di e Plata Hala ABC. E patronchi het ta disponé di pretu i britania di koló, miéntras ku e patronchi ku ABC ta disponé di tono koló, preto/plata i britania/plata. E instrumento ta pone ofresé karakterístika básicas manera e odómetro di biahe, nivel di kombustibel konseho i un trapi. The only major difference between the two models is that the ABS model offers an antilock brake system as standard. Engine and Performance Both models are equipped with a 50-horsepower, 582-cc liquid-cooled four-stroke parallel-twin engine with 37 lb.-ft. of torque at 6,000 ppm. ...Lesa e artíkulo yen »
Rico Slenger – Video Ensiklopedia
Rico Slenger E relatonan [ editá ] Di 1995 e grupo a bai den un 3 pasahero un liña ku Mick Johan. Àlex Sivil i Chincho To corre corre Slenger NSR500. Mick Doñonan gana e Kaminata di Mundu pa di dos biaha un turno na Argentina. ku un karera na laga pa e final di e temporada ku shete historia, Àlex Sivil kaba e temporada di kuater lugá ku 1 di gana e rumbo, mientras Chincho To kaba di sinku na e komandante. E kuater di pasahero den liña kontinuo na 1997 ku Michael Johan. Àlex Crivillé and Tadayuki Okada on the Honda NSR500 and Takuma Aoki on the Honda NSR500V. Repsol Honda won all 15 races of the season with Mick Doohan winning 12 races, and breaking Giacomo Agostini ‘s record for victories in ...Lesa e artíkulo yen »
Día6 soño di edicion di Baiskel di Viejo
Día6 Soño Di Edicion Planta Dilanti/Traha Keda Amor 26 x 1.95 Lanta un Dòbel muraya, Muraya laboral di CN, Aviacion Vaste Himno Desviador Dilanti/Krusero Siman Lus 21 calidad Hefe Sra MR Kamp+ Wil Liber Himno Dia 6 Personal Mediado pa Inyección en tumba i integrale back di biahe Peso Proximo 35 34 E Het Di E Wilnan 51" Frontera Di Peso 250 mina Pasahero Riba Midí 5'4" En 6'3" Proximo Pasahero Riba Midí 4'8" En 5'7" Proximo Di Koló Blou Coat, Metallic Burgundy In my many days of riding bikes, I’ve pretty much ridden most types of bikes that are available. From foldables, to skate bikes, I’m sure I’ve been on it already. But it wasn’t until I met the Day6 Dream that I ...Lesa e artíkulo yen »
Slenger Anunsiá un Nobo 250cc V En Tin Bais, E VTR
Slenger Anunsiá un Nobo 250cc V En Tin Bais, E VTR Slenger a publica algun details di su nobo 250cc v en tin un nivel di entrada pa e bais, e VTR, e trosementu manera tres karta di nos a tende hopi biaha pa. Sintimi? Lihé kòrd'di konfushon den a lesa e comunidad di primi abou. Nos a topa ku ta duru di stoma nos mes, ku deklarashon manera di mas grandi kalidat di comprende di e suspenshon suavisá e karetera yen di behes i hasi nobo VTR agradabel pa tur e dia kabai. , apesar ku apesar di, we don’t think we’ll be seeing it on the grid at Brand Hatch this weekend. Press Release: Introduction Although it is new to Europe, the VTR already has a proven track record in Japan where its ...Lesa e artíkulo yen »
Bèn
Bèn Mathilda Electra (B. E. M) Actualisa 8/12 Montamos na not pa traha riba e dia di awe, apesar di e materia di kuestion. Mi a kumpra un 72V Life back di Lote di poder pa soluciona na. Bin ku stores pa kada keda i un grupo ku ta mustra tim, voltaje, kapasidat. Barí a wòrdu grandi actualisa. Sinembargo, Mi a tin ku hasi un nobo curacao di materia di e prinsipio, mi no ta e mihó solar pa loke ku a tuma un tempu largu. Bai abou, despues di esaki tin ku hasi i enganchado di tur loke nan riba. I blew up the computer right in my face. It was quite scary, but I didn’t get hurt so it just cost me a new CPU. I have added an emergency shut off that I should have had from the beginning but I thought my key shut off was ...Lesa e artíkulo yen »
Slenger CBR 150R 2012 Bista di Promé den un bais 135cc en 165cc Author India
Slenger CBR 150R edicion, pasa un prueba E etiqueta di "CBR" mi no ta amplia necesariamente un pafó teritorio i e teritorio pafó di e deporte di baiskel. T'asina ku, abou,, kiko persona ta hasi ku e bebe CBR, e CBR 150R deporte? Manera nos a mira ta bai CBR 250R, e "CBR” etiqueta na nòmber no ta impliká, necesariamente, un pafó teritorio i e teritorio pafó di e deporte di baiskel. T'asina ku, abou,, kiko persona ta hasi ku e bebe CBR, e CBR 150R deporte? Un promé paso nos a duna un bon idea. Inclui despues di skol wak largu i ta duru, e CBR 150R, ta un con grandi 250. E forma di faros, the layered fairing, the contrasting panels for the tail section and deep set tail lamp seem identical. Sinembargo, an easy way to pick out the CBR 150R is its smaller exhaust and matte black alloy wheels. ...Lesa e artíkulo yen »
2006 SLENGER VFR800 INTERPOL
2006 SLENGER VFR800 INTERPOL – #x0024;7650 (Di Dengue) Nos laga nos acerca mas i mas banda di e primary. tin un momento perfekto pa tira un firma riba un mathilda nobo! Un VFR lo ta un opcion prima pa e tipo di kosnan. bai manera kaso, Mi tin un di e benta! Asina, tin kambio di bo plaka brutu a gana ta bai duna un mathilda ku tin un par di bon purba meditacion hasí, meskos ku konfiabel, manera e komedia di baranka. Esaki ta e di dos 6ª generashon VFR mi a, and is hands-down the best all-around motorcycle I’ve ever ridden. Everything from commuter duty to weekend warrior to cargo carrier, this bike does it all. You may be wondering though, If this ...Lesa e artíkulo yen »


text:
Conhuntamente cu Economische Zaken y Volksgezondheid, polis ta eherciendo control ariba diferente supermercadonan.
Tarea di polis ta pa controla e vergunning di e supermercado y cada un tin un tarea specifico pa cumpli cun’e. Volksgezondheid tin su tarea y Economische Zaken tin su tarea. Den e caso aki, ta controla cu si nan ta cumpl cu nan vergunning. P.e. despues di 9 or di anochi, bebidanan alcoholico mester ta cera na candal, di tal manera cu publico no por yega na dje. Esey ta e unico tarea di Cuerpo Policial den esaki.
Economische Zaken su tarea ta pa check e prijsnan di e productonan cu ta kom voor riba e lista di canasta basico. Economische Zaken por splik’e mas miho. Check si e prijs ta manera stipula manera ta ariba e lista y si no, actua tuma medidanan represivo contra di e negoshi.
Bolbiendo bek ariba alcohol, despues di 9 or no mag di bebe bebida alcoholico, y si ta asina, lo actua represivo contra di nan. Esey ta tarea di esun cu tin tarea di controla e vergunning. Si polis haya un melding, un patruya lo bay na dicho establecimento, y actua represivo contra di esaki.
Si un producto a caduca, lo yama polis conhuntamente cu Volksgezondheid pa asina tuma medida contra di esaki, segun Sr. Lito Lacle, vocero di Cuerpo Policial.


text:
Algun luna atras, pa ta exacto, riba 17 di augustus 2017 a drenta na vigor e decreto nacional Proteccion di Flora y Fauna di Aruba. E ley ta brinda proteccion na un cantidad di 69 bestia y 55 mata y ta un ampliacion di e Natuurbeschermingsverordening di 1995. E ampliacion di lista a tuma luga depues cu un comision a revisa e lista di e sortonan cu ya caba ta protegi internacionalmente bou di CITES y SPAW.
Departamento di Naturalesa y Medio Ambiente (Directie Natuur en Milieu - DNM) kier trece un serie di nota padilanti na unda ta elabora y enfoca riba algun sorto cu ta aparece den ley, y asina conscientisa, tambe educa, e pueblo riba e matanan y bestianan cu ta protegi.
E ley claramente ta describi cu ta prohibi pa mata, y causa daño, na un cantidad di mata y bestianan cu ta aparece den e decreto nacional Proteccion Flora y Fauna. Articulo 1 di e decreto ta ilustra e sortonan den detaye cu e nomber scientifico y e probabel nomber local. Den articulo 1 ta aparece esunan cu ta bou di menasa di extincion mundialmente, y cu nan ta aparece ainda na Aruba of tawata presente un tempo.
For di e lista di flora nos a scoge: 1. Agave Arubensis - Cuco di Indjan; 2. Agave rutenniae/ Rutteniae; 3. Brassavola nodosa - Orkidia (di Mondi); 4. Bursera simaruba - Palisia Cora;
5. Bromelia humilis - Teco.
Nomber scientifico: Agave arubensis
Nomber local: Cuco di indjan
Famia: Asparagaceae
E Agave arubensis, ta hay’e na un un sitio so na Aruba, bo ta hay’e riba calichi pazuid di Fontein, cerca di e drumidera y e ta crece unicamente na Aruba. E sortonan di agave endemico su existencia ta menasa door di construccion di casnan y bendemendo di matanan pa landscaping. E ta un mata endemico cu ta crece den forma di un rozet. E blachinan ta suculento y cu puntanan cu ta hinca (stekels). E ta floria geel.
Nomber scientifico: Agave rutteniae
Nomber local: no ta conoci
Famia: Asparagaceae
E sorto di Agave endemico aki ta crece solamante na Aruba. E Agave rutteniae ta hay’e na un sitio so na Aruba. Pero, probablemente ela desaparece. E sorto aki ta similar cu e sorto A. vivipara, pero e ta reconoci como un sorto apart. E sortonan di agave endemico aki, su existencia ta menasa door di construccion di casnan y bendemendo di matanan pa landscaping. E ta un mata endemico. E blachinan ta suculento y cu sumpiña Flornan ta geel.
Nomber scientifico: Brassavola nodosa
Nomber local: Orkidia di mondi
Famia: Orchidaceae
Den ultimo añanan, e cantidad di orkidianan aki a baha drasticamente den cantidad, door cu hende ta coy e matanan for di naturalesa pa pon’e na cas. Nan ta cultiva e mata localmente como un mata pa hardin. Door di esaki ta haya e mata aki na un sitio so na Aruba. E orkidianan aki ta crece den palo of baranca. Blachinan ta suculento y ta crece den forma di rozet. Flornan blanco cu piek piek biña. Fruta ta den forma di un webo.
Nomber scientifico: Bursera simaruba
Nomber local: Palisia Cora
Famia: Burseraceae
E Bursera simaruba ta crece na hopi parti di mundo, for di zuid di Florida te cu zuid di Mexico te cu parti noord di Sur America, y tambe ariba islanan den Caribe. Na Aruba e palo aki ta hopi scars y tin 7 di e matanan aki na Aruba. E palo di e matanan actual ta vital, pero, no tin matanan nobo. Door di esey su existencia ta bou menasa. E nomber “Pal’i sia” ta bin door cu nan tawata uza e palo pa traha siya (zadels). E ta crece riba calichi y ariba vegetacion di diabaas. E por crece te cu mas o menos 10 meter. E troncon ta color cora bruin (color di e indjan p’esey e nomber Indjan cora) cu casca manera scama na e troncon. Den tempo di secura e blachinan ta cay, flornan y simiya ta bira visibel. E flor ta blanco y chikito. E simiya ta color bruin cora 10 mm largo y hancho. E simiya tin un bida largo. Na Aruba esaki ta un excepcion. E ta un mata tambe cu ta medicinal. Na Aruba y Antiyas, nan ta herbe e casca di e troncon, y uz’e pa hor garganta y tambe ta bebe ora di verkoud of asma.
Nomber scientifico: Bromelia Humilis
Nomber local: Teco
Famia: Bromeliaceae
Durante di añanan e mata Bromelia Humilis a reduci hopi door cu hopi hende a saca e mata for di naturalesa. E matanan aki ta haya nan na cas di hende y ta uz’e como un mata di hardin. Solamente na un sitio isola na Aruba por hay’e y den cantidad limita. E ta un mata cu ta crece riba tera y ta crece den forma di rozet. Blachinan ta berde scur, diki, duro, tambe rand di e blachi ta skerpi cu haak. E blachinan paden ta crece color cora fel durante e temporada cu e ta florece. E flornan ta biña cu rand fini blanco y ta crece paden di e curason di e mata. E fruta ta un beishi.
Nos ta inclui potretnan di e Palisia cora y tambe esun di Orkidia di mondi y e splicacion ta saca for di buki: de inheemse bomen van de Benedenwindse eilanden di J.A de Freitas (1996), Arnolodo’s Zakflora di A.S.J van Proosdij (2012)y literatuur Aandachtsoorten binnen de Arubaanse Flora di A.H van Schaik y L.M Petrocchi (feb 1998).
Articulo 5 y 6 di e Natuurbeschermingsverordening ta duna splicacion kico exactamente ta prohibi pa haci y keda sin haci pa cu e sortonan. Pero tambe ta bon pa remarca cu articulo 19 ta duna e strafbepaling cu por yega te na un boet di 100,000 florin.
DNM kier a gradici tur departamento envolvi como tambe ministerio di Infrastructura y Medio Ambiente. Gradiciendo e colaboradornan di foto di e sortonan. Cortesia di foto duna door di Stimaruba y Sr John A. de Freitas (CUR)


text:
Un tiki di e historia di A.V. Olympic
Dia ku “OLYMPIC” a ser funda no ta tin atletismo organisá na Kòrsou mas. esei tabata den aña nan 1964 pa 1966 nan ei. (No ta ego, ta asina) Ami Anthony a ser invitá pa algun hóben ku ta Def Elvio Merencia, I Sr Stanley Lichtenberg ku tabata invitá mi pa bin train den stadion di Rif, pasombra ei nan tabata tin un persona Def Boy Bloem ku tabata train algun mucha korementu den stadion di Rif.
No tabata tin nada di material, no ta tin start blòk, no ta tin matras pa hoogspringen, no ta tin nada, solamente algun sper di palu–algun disko tur frus, i algun kogel tambe tur frus.
Ma kuminsá na bai stadion di rif djaluna–djarason– i djabièrnè i a kuminsá train huntu ku nan,. Wendell tambe tabata bin stadion pa train bulamentu leu i 400m. Ami tabata hasi tur kos un tiki , kore , bula i kogel i sper, pero sin niun hende pa train mi, mi tabata kumpra buki na Boekhandel Salas.
Asiento (Shell) ku tabata hulandesnan a disidí na organisá un kompetensia di atletismo den forma di tienkamp, pero ku premio pa kada number individual. Despues di e kompetensia aki mi a bin na e idea pa lanta un team ma pidi wendell pa yudami, pero despues a resultá ku tabata ami so tabata kana buska hóbennan, puntra nan si nan ke bin hasi atletismo, mi ta tin ku súplikanan kiko tabata atletismo i asina Olympic a kuminsá na nanse despues ku nos ta tin vários miembro i nos tabata tuma parti na kompetensianan ku Asiento so tabata organisá, pasombra no ta tin CAB, ni NAAU aktivo. Despues di algun tempu ku Olympic tabata tin su promé direktiva a traha riba Statüt, algun persona a bin huntu i papia ku nos i asina nan a bin relativá CAB, riba mi rekomendashon, ami no a drenta den direktiva pero mi a bai den Komishon tékniko. Nos Statüt nan a bin kla i nos a tuma e fecha ku e Statüt nan a bin kla pa e fecha di lantamentu di Olympic, pero en realidat el a ser lanta dos aña promé.
Naturalmente Olympic tin su team di intrenadornan ku fielmente tei tur ora pa yuda e muchanan progresa. Nos ta papia aki di nada mas di Sr. Navarro, Sr. Elizabeth, Sr. A. Louisa, Sr. Regales i Sra. Girigoria. Pa ilustra e dedikashon di e tim aki nos ke presenta nan kredensialnan na boso.
Kredensialnan Sr. Navarro
Ma drenta “Olympic” na aña 1980 despues di a lesa un anunsio den korant pa bin entrená atletiek na Rif den e klup, ma bai na mundu nobo (awor N.A.O.C.) i einan ma haña Sr Anthony Minguel i Sr Tompson Arrindell, tambe tabata tei Alvin Reiter, Otmar Wyat i Wigna Girigoria, nos a kuminsá train na rif huntu ku Excelsior i tabata tempunan dushi den stadion di Rif kaminda e kompetensha nan tabata tuma lugá.
Na aña 1985 nos a muda bai stadion di Suffisant kaminda nos a keda te ku aña 1997 ora e pista nobo a wòrdu traha pa weganan di reino.
Den stadion di Suffisant na aña 1989 ma wòrdu nombra ofisialmente bonds coach kual puesto nunka mas mi no a haña destitushon for di dje’le pero N.A.A.U ku a bini despues a nombra otro hende sin ni a bahami. Olympic a krese durante añanan i nos tabata tin hopi bon atleta ku tabata duna tremendo bataya i tur ekipo kier a kore kontra di nos, den estafèt rònt di waaigat nos a gana vários bes i establesé un rekòrt ku ainda ta riba nos nòmber, persona nan ku a pasa den Olympic ta entre otro Wendell Prince, Rutshel Martina, Aubrey Linzey, Nadeska Sprockel, Geronimo Goeleoe, Nathaniel Esprit i hopi mas.
Aki bou nan ta sigui un par di mi logronan den atletiek.
Trabou boluntario:
Trainer Atletiek Vereniging “Olympic”te ku awor.
2do Sekretario AV “Olympic” te ku awor.
Edukashon deportivo:
Entrenadó nivel 1 di I.A.A.F. (Willemstad, Kòrsou)
Entrenadó nivel 2 di I.A.A.F. (Rio Piedras Puerto Rico)
Sertifikado High performance athlete’s (San Antonio Texas)
Sertifikado High performance athlete’s (Rio de Janeiro Brazil)
Sertifikado Hurado di Atletismo (Willemstad, Kòrsou)
Sertifikado Sportleider rekreativo (Bressna, Willemstad Kòrsou)
Sertifikado Sikologia deportivo (N.A.O.C. Willemstad, Kòrsou)
Sertifikado Maneho deportivo (N.A.O.C. Willemstad, Kòrsou)
Eksperensha atlétiko:
Koredor 100, 200, 400 i 4x 100m
Kampion di Kòrsou riba 200 i 400m
Kampion di Antia riba 200 i 400m
Kampion di Reino riba 200, 400 i 4x100m
Eksperensha komo Coach:
Ex-Presidente Asosashon di Coachnan
Kordinadó selekshon weganan di Reino 1997, 1999.
Coach selekshon Age Group Aruba.
Coach Selekshon Carifta Games.
Coach Selekshon C.A.C. Barbados.
Coach selekshon juegos C.A.C. Maracaibo Venezuela.(94)
Coach selekshon juegos C.A.C. Ponce Puerto Rico.(98)
Coach Selekshon Pan Amerikano Winniepeg Canada.
Coach selekshon Kampionato Mundial Gresia Athenas.(97)
Coach selekshon Kampionato Mundial Sevilla Spaña (99)
Kredensialnan Sr. Louisa:
Atlio Louisa, nase na korsou 29 april 1964, bini di un famia di 4 ruman i ami esun ku a dedika mas tempu na diferente ramo di deporte manera futbol,power i weightlifting,tenis, softbol i atletismo. Den e ramo di hisa peso mi tabata kampion di korsou i antias pa dos pa kuarter aña. Mi a partisipa na un kompetensia na Sto Domingo kaminda mi a gana medalia di plata. Atletismo ta esun ku mas logronan i te ahinda dunado mi aporte boluntario.
Den añanan setenta piku mi a partisipa na diferente kompetensia di skol i vijfkamp i semper ami i mi amigo Otmar Waytt tabata sali victorioso den kompetensia nan.
Na numeroso okashon nos a wordu aserka pa afilia na un ekipo di atletismo, pero nos tabata hanja nos mes hopi hoben, dor ku hopi di e ekipo tabata konsisti di atletanan ya grandi kab.
Durante di un kompetensia di vijfkamp tene na e huishoudschool den suffisant ami i mi amigu a bolbe sobresali i mesora a wordu aserka pa Sr Wendell Prince pa nos bin try out den su team “ Exselsior “ ku tabata konsisti di muchanan relativamente di bario di Brievengat. Nos a kuminsa e siguiente siman mes, den team tabata tin un mucha muhe ku tabata kore tur tur hende den team, pero nos dos a bin para su kareda i kibra su invikto.
Den mi periodo di teener mi a gana basta kareda aki na korsou, mi a kuminsa ku 100m, 200m i despues 400m lokual mi tabatatin mas exito pues mas viktoria. Ultimo mi tabata partisipa mas na tienkamp nan i despues mi a pasa pa e team “ Olympic “ ,team ku mi ta milita asta e dia di awe. Na edat relativamente jong mi a bira entranador i mi a train atleta nan mas grandi ku mi mes. Esun di mas bieuw tabata un señora jufrouw “ Carla “ (60+).
Experensia komo atleta :
100m, 200m, 400m, 4x100m, 4x400m i zweetse hordeloop, bula lew i haltu, tira bala heru, tira disko i sper i lange afstand gewoon pa partisipa.Diferente baiha subkampionm o kampion 400m, Sper , disko i bala di heru.
Experensia komo entrenador:
Ajudante di Wendell prince na aña 1988 CAC na CaracasVenezuela.
Na dos okashon headcoach di team cross country.
Head coach kampionato di hobennan aki na korsou ku país nan partisipante manera Jamaika,Bahamas, Puert Rico,Venezuela, Aruba,Bonaire i St Maarten.
Na 1996 coach di selekshon di Special Olympics huntu ku Ivette Rojer na España.
Edukashon deportivo:
Entrenadó nivel 1 di I.A.A.F. (Willemstad, Kòrsou).
Entrenadó nivel 2 di I.A.A.F. (Ponce Puerto Rico).
Sertifikado Hurado di Atletismo (W’stad Kòrsou).
Sertifikado Sportleider rekreativo (Bressna, W’stad Kor.).
Sertifikado Sikologia deportivo (N.A.O.C. W’stad Kor.).
Sertifikado Maneho deportivo (N.A.O.C. W’stad Kor.).
Sertifikado Deporte general ( sedreko W’ stad Kor.).
Sertifikado Fuerza en deporte ( sedreko W’stad Kor.)
entrenador Cubano a duna kurso.
Sertifikado entrenador Special Olympics ( Jamaica ).
Kredensialnan Sr. Elizabeth:
Ami Raymond V. Elizabeth a drenta A.V. OLYMPIC na anja 1990.
Sr. Carlos Petronilia q.e.p. a aserka mi pa bin yuda su team A.V. OLYMPIC.
Sr.Carlos Petronilia tabata presidente di e klup.
Den un reunion general mi a wordo skohe komo miembro di direktiva.
Mi a okupa e puesto di commisario pa 4 anja i despues mi a keda den
direktiva te e dia di awe komo vise presidente di A.V. OLYMPIC.
Na 1992 mi sigi e kurso pa coach di IAAF nivel 1,ya asina mi por a duna mas
aporte na nos klup.
For di 1992 mi forma parti tambe di coaching staff di A.V. OLYMPIC.
Nos tabata train na stadion di suffisant i despues nos a sigi train na S.D.K.
Mi mes no a praktika e deporte atletismo komo atleta.
Aki ta sigui un par di mi logronan den atletismo:
Trabou boluntario:
Trainer di Atletiek Vereniging “OLYMPIC”
Vise Presidente di A.V. OLYMPIC
Edukashon deportivo:
Entrenador nivel 1 di I.A.A.F. (Willemstad,Curacao).
Entrenador niviel 4 di I.A.A.F.(Salinas,Puerto Rico).
Sertifikado I.A.A.F. specialist coaching course (Puerto Rico).
Sertifikado NACACTFCA second work shop(Curacao).
Sertifikado Sports Administrators course (N.A.O.C. Curacao).
Support to Develop coaching strategy (N.A.A.U. Curacao)
Eksperensha komo Coach:
Head Coach C.A.C. game’s Jamaica 1997.
Head Coach weganan di Reino Aruba 2009.
Kredensialnan Sra. Girigoria:
Mi nomber ta Wigna Girigoria,nase dia 12,sept 1960. Mi a kuminsa hasi Atletiek for di mi 15 anja.Mi a kuminsa kore den e team di Lusando ku ta keda banda di mi kas na montanja.Mi a kuminsaa kompeti den diferente evento manera 100M – 200 M – 400M – 800M i eventonan tekniko ku mi tabata gusta masha tantu mes manera tiramentu sper, kogel i disko.
Despues di ajega asina leu den mi karera mi a wordu puntra ku mi kier bai kore pa e team di Olympic, gustosamente mi a apseta esei.
Koriendo den e team di atletismo A.V. Olympic mi a bai panamerikano na Cuba na anja 1982.
Tambe mi a yega di kore na Jamiaca, Puerto Rico i Aruba. Den e temporada ei mi a gana mas di mi medayanan. Mi a partisipa na hopi workshop ku a keda tene e tempu ei. Pero na anja 1992 mi a optene mi I.A.A.F. level 1.
Aktualmente mi ta kompitiendo ahinda den master riba sierto eventonan. E eventonan ku te ainda mi ta partisipa na dje ta : 100M , kogel ,disko, sper i estafette.
Keda pendiente di e kredensialnan di Sr. Regales.